sagorsarker/bangla-wikipedia huggingface dataset:
পঞ্চগড় রেলওয়ে স্টেশন

পঞ্চগড় রেলওয়ে স্টেশন হচ্ছে বাংলাদেশের রংপুর বিভাগের পঞ্চগড় জেলার একটি স্টেশন। এটি জেলা শহরের কাছেই অবস্থিত এবং উত্তরবঙ্গের সর্বশেষ রেলওয়ে স্টেশন। এটি মূলত পঞ্চগড় জেলা শহরের কাছাকাছি অবস্থিত এবং উত্তরের শেষ সীমান্তে ট্রেন চলাচলের একটি গুরুত্বপূর্ণ কেন্দ্র।
২০১৯ সালে স্টেশনটির নাম পরিবর্তন করে নতুন করে “বীর মুক্তিযোদ্ধা সিরাজুল ইসলাম রেলওয়ে স্টেশন” রাখা হয়। বীর মুক্তিযোদ্ধা সিরাজুল ইসলাম ছিলেন মুক্তিযুদ্ধের একজন বিশিষ্ট যোদ্ধা এবং পঞ্চগড় জেলার গর্ব। তার প্রতি সম্মান জানাতে এই নামকরণ করা হয়েছিল। 
২০২৪ সালের ছাত্র আন্দোলনের পর রাজনৈতিক পরিস্থিতি বদলে যায়, এবং তখন ক্ষমতাসীন আওয়ামী লীগ সরকার পতন ঘটে। এর ফলস্বরূপ, অনেক সরকারি নীতিমালা ও নাম পরিবর্তন সংক্রান্ত সিদ্ধান্ত পুনর্বিবেচনা করা হয়। ওই সময় জনগণের দাবি এবং স্থানীয় ঐতিহ্য রক্ষার কথা মাথায় রেখে স্টেশনটির নাম আবার পূর্বের নাম, অর্থাৎ "পঞ্চগড় রেলওয়ে স্টেশন," এ ফিরে আসে।
এই পরিবর্তনের পেছনে প্রধান কারণ হিসেবে উল্লেখ করা হয় যে স্থানীয় জনগণ স্টেশনটির ঐতিহাসিক নাম পুনর্বহাল চান এবং এটি তাদের পরিচয়ের সঙ্গে জড়িত।
ব্রিটিশ সময়কালে পার্বতীপুর-রুহিয়া এবং পাকিস্তান সময়কালে ১৯৬৭ সালে রুহিয়া-পঞ্চগড় রেললাইনটি তৈরি করা হয়। এরপর থেকে আর সংস্কার না করায় রেলগাড়ি চলাচল বন্ধের উপক্রম হয়। ২০১৩ সালে পঞ্চগড় চিনিকল মাঠে এক জনসভায় সাবেক প্রধানমন্ত্রী শেখ হাসিনা পঞ্চগড় থেকে পার্বতীপুর পর্যন্ত আধুনিক রেল যোগাযোগের উদ্ভোধন করেন। সরকারের উন্নয়নের অংশ হিসেবে ৯৮২ কোটি টাকা ব্যয়ে পঞ্চগড় - ঠাকুরগাঁও - দিনাজপুর - পার্বতীপুর পর্যন্ত ১৫০ কিলোমিটার রেললাইনকে ডুয়েলগেজে রুপান্তর করা হয়। বাংলাদেশ রেলওয়ে পশ্চিম অঞ্চলের আওতায় ২০১৬ সালে উন্নয়ন কাজ শেষ করা হয়।
বর্তমানে পঞ্চগড় রেলওয়ে স্টেশন থেকে বাংলাবান্ধা পর্যন্ত রেললাইন সম্প্রসারণের কাজ চলমান।
বাংলাদেশসহ পাঁচ দেশের সাথে ব্যবসা-বাণিজ্যের সাথে পর্যটনের ব্যাপক সম্ভাবনা রয়েছে বাংলাবান্ধা স্থল বন্দরে। তাই সম্ভাবনার এই বন্দরে রেল যোগাযোগ স্থাপন করছে সরকার। বাস্তবায়িত হলে ভারত, নেপাল, ভুটান ও চীনের সাথে রেল যোগাযোগ স্থাপিত হবে। এছাড়াও বাংলাদেশের অন্যতম সমুদ্রবন্দর মংলার সাথেও সরাসরি রেল যোগাযোগ স্থাপিত হবে। পঞ্চগড়-বাংলাবান্ধা ৫৭ কিলোমিটার রেলপথে পাঁচটি স্টেশন, চারটি নদীতে বড় সেতু, ১৪টি কালভার্ট নির্মাণ হবে ও চারটি সড়ক স্থানে মহাসড়ক অতিক্রম করবে। নতুন পাঁচটি বি-ক্লাস স্টেশনগুলো হলো- এই স্টেশন থেকে,
পঞ্চগড় রেলওয়ে স্টেশন (বী.মু.সি.ই.) থেকে বর্তমানে ৬ টি ট্রেন চলাচল (আসা-যাওয়া) করে।
তালশহর পূর্ব ইউনিয়ন

তালশহর পূর্ব বাংলাদেশের ব্রাহ্মণবাড়িয়া জেলার অন্তর্গত ব্রাহ্মণবাড়িয়া সদর উপজেলার একটি ইউনিয়ন।
তালশহর পূর্ব ইউনিয়নের আয়তন ৩,১৫৩ একর (১২.৭৬ বর্গ কিলোমিটার)।
২০১১ সালের আদমশুমারি অনুযায়ী তালশহর পূর্ব ইউনিয়নের মোট জনসংখ্যা ২৫,৩৪৬ জন। এর মধ্যে পুরুষ ১২,২৫৫ জন এবং মহিলা ১৩,০৯১ জন। মোট পরিবার ৪,৬৯০টি। জনসংখ্যার ঘনত্ব প্রতি বর্গ কিলোমিটারে প্রায় ১,৯৮৬ জন।
ব্রাহ্মণবাড়িয়া সদর উপজেলার উত্তর-পশ্চিমাংশে তালশহর পূর্ব ইউনিয়নের অবস্থান। এ ইউনিয়নের দক্ষিণে নাটাই উত্তর ইউনিয়ন, পূর্বে সুহিলপুর ইউনিয়ন ও বুধল ইউনিয়ন, উত্তরে সরাইল উপজেলার পানিশ্বর ইউনিয়ন এবং পশ্চিমে আশুগঞ্জ উপজেলার দুর্গাপুর ইউনিয়ন ও তালশহর পশ্চিম ইউনিয়ন অবস্থিত।
তালশহর পূর্ব ইউনিয়ন ব্রাহ্মণবাড়িয়া সদর উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম ব্রাহ্মণবাড়িয়া সদর থানার আওতাধীন। এটি জাতীয় সংসদের ২৪৫নং নির্বাচনী এলাকা ব্রাহ্মণবাড়িয়া-৩ এর অংশ।
২০১১ সালের আদমশুমারি অনুযায়ী তালশহর পূর্ব ইউনিয়নের সাক্ষরতার হার ৪২.১%।
৭নং তালশহর পূর্ব ইউনিয়ন এর মধ্যে মোহনপুর বাজার অনেক পুরাতন বাজার, যা অত্র ইউনিয়নের কেন্দ্রস্থলে অবস্থিত, এখানে সাপ্তাহিক ২দিন মঙ্গলবার এবং শুক্রবারে হাট জমে। আর পার্শ্ববর্তী গ্রাম তেলিনগর ও অষ্টগ্রামেও সাপ্তাহিক হাট বসে।
নাটাই উত্তর ইউনিয়ন

নাটাই উত্তর বাংলাদেশের ব্রাহ্মণবাড়িয়া জেলার অন্তর্গত ব্রাহ্মণবাড়িয়া সদর উপজেলার একটি ইউনিয়ন।
নাটাই উত্তর ইউনিয়নের আয়তন ২,৯৪৬ একর (১১.৯২ বর্গ কিলোমিটার)।
২০১১ সালের আদমশুমারি অনুযায়ী নাটাই উত্তর ইউনিয়নের মোট জনসংখ্যা ৩৪,৪০৬ জন। এর মধ্যে পুরুষ ১৭,৮৫০ জন এবং মহিলা ১৬,৫৫৬ জন। মোট পরিবার ৬,১২৭টি। জনসংখ্যার ঘনত্ব প্রতি বর্গ কিলোমিটারে প্রায় ২,৮৮৬ জন।
ব্রাহ্মণবাড়িয়া সদর উপজেলার উত্তর-পশ্চিমাংশে নাটাই উত্তর ইউনিয়নের অবস্থান। এ ইউনিয়নের উত্তরে তালশহর পূর্ব ইউনিয়ন, পূর্বে সুহিলপুর ইউনিয়ন ও ব্রাহ্মণবাড়িয়া পৌরসভা, দক্ষিণে ব্রাহ্মণবাড়িয়া পৌরসভা ও নাটাই দক্ষিণ ইউনিয়ন, পশ্চিমে আশুগঞ্জ উপজেলার আশুগঞ্জ সদর ইউনিয়ন এবং উত্তর-পশ্চিমে আশুগঞ্জ উপজেলার তালশহর পশ্চিম ইউনিয়ন অবস্থিত।
নাটাই উত্তর ইউনিয়ন ব্রাহ্মণবাড়িয়া সদর উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম ব্রাহ্মণবাড়িয়া সদর থানার আওতাধীন। এটি জাতীয় সংসদের ২৪৫নং নির্বাচনী এলাকা ব্রাহ্মণবাড়িয়া-৩ এর অংশ।
২০১১ সালের আদমশুমারি অনুযায়ী নাটাই উত্তর ইউনিয়নের সাক্ষরতার হার ৪৮%।
নাটাই দক্ষিণ ইউনিয়ন

নাটাই দক্ষিণ বাংলাদেশের ব্রাহ্মণবাড়িয়া জেলার অন্তর্গত ব্রাহ্মণবাড়িয়া সদর উপজেলার একটি ইউনিয়ন।
নাটাই দক্ষিণ ইউনিয়নের আয়তন ২,৬৮৩ একর (১০.৮৬ বর্গ কিলোমিটার)।
২০১১ সালের আদমশুমারি অনুযায়ী নাটাই দক্ষিণ ইউনিয়নের মোট জনসংখ্যা ২৯,৭৯৬ জন। এর মধ্যে পুরুষ ১৪,৭৫৬ জন এবং মহিলা ১৫,০৪০ জন। মোট পরিবার ৫,২৫৩টি। জনসংখ্যার ঘনত্ব প্রতি বর্গ কিলোমিটারে প্রায় ২,৭৪৪ জন।
ব্রাহ্মণবাড়িয়া সদর উপজেলার পশ্চিমাংশে নাটাই দক্ষিণ ইউনিয়নের অবস্থান। এ ইউনিয়নের পূর্বে ব্রাহ্মণবাড়িয়া পৌরসভা ও নাটাই উত্তর ইউনিয়ন, উত্তরে নাটাই উত্তর ইউনিয়ন ও আশুগঞ্জ উপজেলার আশুগঞ্জ সদর ইউনিয়ন, পশ্চিমে সাদেকপুর ইউনিয়ন এবং দক্ষিণে তিতাস নদী ও নবীনগর উপজেলার নাটঘর ইউনিয়ন অবস্থিত।
নাটাই দক্ষিণ ইউনিয়ন ব্রাহ্মণবাড়িয়া সদর উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম ব্রাহ্মণবাড়িয়া সদর থানার আওতাধীন। এটি জাতীয় সংসদের ২৪৫নং নির্বাচনী এলাকা ব্রাহ্মণবাড়িয়া-৩ এর অংশ।
২০১১ সালের আদমশুমারি অনুযায়ী নাটাই দক্ষিণ ইউনিয়নের সাক্ষরতার হার ৩৯%।
সাদেকপুর ইউনিয়ন, ব্রাহ্মণবাড়িয়া সদর

সাদেকপুর বাংলাদেশের ব্রাহ্মণবাড়িয়া জেলার অন্তর্গত ব্রাহ্মণবাড়িয়া সদর উপজেলার একটি ইউনিয়ন।
সাদেকপুর ইউনিয়নের আয়তন ২,৯৮৩ একর (১২.০৭ বর্গ কিলোমিটার)।
২০১১ সালের আদমশুমারি অনুযায়ী সাদেকপুর ইউনিয়নের মোট জনসংখ্যা ২২,৭২২ জন। এর মধ্যে পুরুষ ১১,৮৪১ জন এবং মহিলা ১০,৮৮১ জন। মোট পরিবার ৩,৬৯৩টি। জনসংখ্যার ঘনত্ব প্রতি বর্গ কিলোমিটারে প্রায় ১,৮৮২ জন।
ব্রাহ্মণবাড়িয়া সদর উপজেলার সর্ব-পশ্চিমে সাদেকপুর ইউনিয়নের অবস্থান। এ ইউনিয়নের পূর্বে নাটাই দক্ষিণ ইউনিয়ন; উত্তরে আশুগঞ্জ উপজেলার আশুগঞ্জ সদর ইউনিয়ন ও তারুয়া ইউনিয়ন; পশ্চিমে আশুগঞ্জ উপজেলার তারুয়া ইউনিয়ন ও নবীনগর উপজেলার বড়াইল ইউনিয়ন এবং দক্ষিণে তিতাস নদী, নবীনগর উপজেলার বিদ্যাকুট ইউনিয়ন ও নাটঘর ইউনিয়ন অবস্থিত।
সাদেকপুর ইউনিয়ন ব্রাহ্মণবাড়িয়া সদর উপজেলার আওতাধীন ২৫নং ইউনিয়ন পরিষদ। এ ইউনিয়নের প্রশাসনিক কার্যক্রম ব্রাহ্মণবাড়িয়া সদর থানার আওতাধীন। এটি জাতীয় সংসদের ২৪৫নং নির্বাচনী এলাকা ব্রাহ্মণবাড়িয়া-৩ এর অংশ।
২০১১ সালের আদমশুমারি অনুযায়ী সাদেকপুর ইউনিয়নের সাক্ষরতার হার ৪৫%।
সাদেকপুর চক বাজার ও সাদেকপুর তিতাস নদীর পাড়ে অবস্থিত, দামচাইল বাজার
এম রশিদুজ্জামান মিল্লাত

এম রশিদুজ্জামান মিল্লাত বাংলাদেশ জাতীয়তাবাদী দলের রাজনীতিবিদ। তিনি জামালপুর-১ (দেওয়ানগঞ্জ-বকশীগঞ্জ) আসনে ২০০১ সালে প্রথমবার এমপি নির্বাচিত হন।বর্তমান বাংলাদেশ জাতীয়তাবাদী দল বিএনপির কোষাধ্যক্ষ।এবং আমরা বিএনপি পরিবার সেলের উপদেষ্টা হিসেবে দায়িত্ব পালন করছেন।
তিনি জামালপুর জেলা বিএনপির সাবেক সভাপতি।
এম রশিদুজ্জামান মিল্লাত জামালপুর জেলার দেওয়ানগঞ্জ উপজেলায় জন্মগ্রহণ করেন।
এম রশিদুজ্জামান মিল্লাত দেওয়ানগঞ্জ উপজেলা বিএনপির সভাপতি ও কেন্দ্রীয় কমিটির কোষাধ্যক্ষ।তিনি জামালপুর জেলা বিএনপির সাবেক সভাপতি ছিলেন।২০০১ সালে অষ্টম জাতীয় সংসদ সদস্য নির্বাচনে প্রথমবার অংশগ্রহণ করে সংসদ সদস্য নির্বাচিত হন। ব্যাপকভাবে উন্নয়ন করায় দেওয়ানগঞ্জ-বকশিগঞ্জ উপজেলার সর্বস্তরের জনগনের নেতায় পরিনত হন।
জামালপুর-১আসনের সবচেয়ে জনপ্রিয় নেতা মিল্লাত। তিনি উপজেলার পাথরেরচর জিঞ্জিরাম নদীর উপর ও বাহাদুরাবাদে পুরাতন ব্রহ্মপুত্র নদের উপর সেতু নির্মাণ করে,দেওয়ানগঞ্জ উপজেলা সদরের সাথে উত্তর অঞ্চল(উপজেলার উত্তরের ইউনিয়ন,বকশিগঞ্জ উপজেলা,কুড়িগ্রাম জেলার, রৌমারী চর রাজিবপুর) এর সাথে সরাসরি সড়ক ও রেলপথে রাজধানীর সাথে যোগাযোগ স্থাপনের ব্যাবস্থা করেন।
রামরাইল ইউনিয়ন

রামরাইল বাংলাদেশের ব্রাহ্মণবাড়িয়া জেলার অন্তর্গত ব্রাহ্মণবাড়িয়া সদর উপজেলার একটি ইউনিয়ন।
রামরাইল ইউনিয়নের আয়তন ৩,৪৯০ একর (১৪.১২ বর্গ কিলোমিটার)।
২০১১ সালের আদমশুমারি অনুযায়ী রামরাইল ইউনিয়নের মোট জনসংখ্যা ৩২,৩৪১ জন। এর মধ্যে পুরুষ ১৫,৮৬২ জন এবং মহিলা ১৬,৪৭৯ জন। মোট পরিবার ৫,৮৩৮টি। জনসংখ্যার ঘনত্ব প্রতি বর্গ কিলোমিটারে প্রায় ২,২৯০ জন।
ব্রাহ্মণবাড়িয়া সদর উপজেলার মধ্যাংশে রামরাইল ইউনিয়নের অবস্থান। এ ইউনিয়নের উত্তরে ব্রাহ্মণবাড়িয়া পৌরসভা, পূর্বে মাছিহাতা ইউনিয়ন ও সুলতানপুর ইউনিয়ন, দক্ষিণে সুলতানপুর ইউনিয়ন এবং দক্ষিণে তিতাস নদী ও নবীনগর উপজেলার নাটঘর ইউনিয়ন অবস্থিত।
রামরাইল ইউনিয়ন ব্রাহ্মণবাড়িয়া সদর উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম ব্রাহ্মণবাড়িয়া সদর থানার আওতাধীন। এটি জাতীয় সংসদের ২৪৫নং নির্বাচনী এলাকা ব্রাহ্মণবাড়িয়া-৩ এর অংশ।
২০১১ সালের আদমশুমারি অনুযায়ী রামরাইল ইউনিয়নের সাক্ষরতার হার ৪৮.৬%।
ভোলাচং কুরবানীর পশুর হাট, ভোলাচং, রামরাইল, ব্রাহ্মণবাড়িয়া সদর, ব্রাহ্মণবাড়িয়া।
যাতায়াত: ব্রাহ্মণবাড়িয়া পৌরশহরের কাউতলী থেকে দক্ষিণ দিকে যেকোনো যানবাহন যোগে ১০ মিনিটের দূরত্ব।
এটি একটি ঐতিহ্যবাহী বাৎসরিক হাট, ব্রাহ্মণবাড়িয়া সদর উপজেলার অন্যতম কুরবানির পশুর হাট এটি। প্রতিবছর ঈদুল আযহা উপলক্ষে ১০ দিন ব্যাপী এই হাট হয়ে থাকে। এই হাটের লভ্যাংশের বড় একটি অংশ ভোলাচং গ্রামের মাদ্রাসা, মসজিদ, ঈদগাহ, কবরস্থান ইত্যাদির উন্নয়ন কাজে ব্যবহার করা হয়।
জ্যেষ্ঠা দেবী মন্দির

জ্যেষ্ঠা দেবী মন্দির হল ভারতের জম্মু ও কাশ্মীর রাজ্যের শ্রীনগরে অবস্থিত একটি হিন্দু মন্দির। জ্যেষ্ঠা দেবীর প্রতি উৎসর্গ করা এই মন্দিরটি প্রাচীন কাল থেকেই কাশ্মীরি পণ্ডিতদের দ্বারা উচ্চ শ্রদ্ধার সাথে অনুষ্ঠিত হয়েছে।
বাসুদেব ইউনিয়ন

বাসুদেব ইউনিয়ন বাংলাদেশের ব্রাহ্মণবাড়িয়া জেলার অন্তর্গত ব্রাহ্মণবাড়িয়া সদর উপজেলার একটি ইউনিয়ন।
বাসুদেব ইউনিয়নের আয়তন ৬,৪৪১ একর (২৬.০৭ বর্গ কিলোমিটার)।
২০১১ সালের আদমশুমারি অনুযায়ী বাসুদেব ইউনিয়নের মোট জনসংখ্যা ৩৫,৮৭৩ জন। এর মধ্যে পুরুষ ১৭,০৫০ জন এবং মহিলা ১৮,৮২৩ জন। মোট পরিবার ৬,৫১৩টি। জনসংখ্যার ঘনত্ব প্রতি বর্গ কিলোমিটারে প্রায় ১,৩৭৬ জন।
কালেরস্বাক্ষী বহনকারী তিতাস নদীর তীরে গড়ে  উঠা ব্রাহ্মণবাড়িয়া সদর উপজেলার সুজলা-সুফলা সমতল ভুমির একটি ঐতিহ্যবাহীঅঞ্চল হলো বাসুদেব ইউনিয়ন ।কাল পরিক্রমায় আজ বাসুদেব ইউনিয়ন শিক্ষা, সংস্কৃতি, ধর্মীয় অনুষ্ঠান, খেলাধুলা,  সহ বিভিন্ন ক্ষেত্রে তার নিজস্ব স্বকীয়তা আজওসমুজ্জ্বল।
ক) নাম – বাসুদেব ইউনিয়ন পরিষদ।
খ) আয়তন – ১০.১০ (বর্গ কিঃ মিঃ)
গ) লোকসংখ্যা – ৩৫,৮৭৩ জন (প্রায়) (২০১১ সালের আদম শুমারি অনুযায়ী)
ঘ) গ্রামের সংখ্যা – ১৬ টি।
ঙ) মৌজার সংখ্যা – ১৬ টি।
চ) হাট/বাজার সংখ্যা -২ টি।
ছ) উপজেলা সদর থেকে যোগাযোগ মাধ্যম – রেল/বাস/সিএনজি/রিক্সা।
জ) শিক্ষার হার – ৭৫%। (২০০১ এর শিক্ষা জরীপ অনুযায়ী)
   সরকারী প্রাথমিক বিদ্যালয়- ১২টি,
   বে-সরকারী রেজিঃ প্রাঃ বিদ্যালয়- ০৩ টি, 
  কিন্ডার গার্টেন- ১০টি    
   উচ্চ মাধ্যমিক বিদ্যালয়ঃ ৩টি,
  নিম্ন মাধ্যমিক বিদ্যালয়ঃ ১টি,
   দাখিল মাদ্রাসা- ১টি।
   আলিম মাদ্রাসা- ১টি।
ঝ) দায়িত্বরত চেয়ারম্যান –জনাব মোহাম্মদ ইশতিয়াক সিয়াম।
ঞ) গুরুত্বর্পূণ ধর্মীয় স্থান- ৩ টি।
ট) ঐতিহাসিক/পর্যটন স্থান – তিতাস ঘাট,পাঁচ গম্বুজ জামে মসজিদ।
ঠ) মসজিদ-৫৫টি।
ড) কবরস্থান-২০টি।
ঢ) শশ্মানঘাট-০৪টি।
ণ) মন্দির-০৩টি।
ত) আশ্রম –নাই।
থ) ঈদগাহ ময়দান-০৭টি।
দ) ক্রীড়া সংগঠন-১৫টি।
ধ)সাংস্ককৃতিক সংগঠন-নাই।
ন) পেশাজীবি-০৬টি।
প) ইউপি ভবন স্থাপন কাল – ২২/০৬/১৯৬৮ইং।
ফ)  কাউস্নিলর ভবন স্থাপন কাল- ১৮/০৯/১৯৬৩ইং
ব্রাহ্মণবাড়িয়া সদর উপজেলার দক্ষিণ-পূর্বাংশে বাসুদেব ইউনিয়নের অবস্থান। এ ইউনিয়নের উত্তরে মাছিহাতা ইউনিয়ন; পশ্চিমে সুলতানপুর ইউনিয়ন, তিতাস নদী ও কসবা উপজেলার মূলগ্রাম ইউনিয়ন; দক্ষিণে তিতাস নদী, আখাউড়া উপজেলার ধরখাড় ইউনিয়ন ও মোগড়া ইউনিয়ন এবং পূর্বে আখাউড়া উপজেলার আখাউড়া দক্ষিণ ইউনিয়ন, আখাউড়া পৌরসভা ও আখাউড়া উত্তর ইউনিয়ন অবস্থিত।
বাসুদেব ইউনিয়ন ব্রাহ্মণবাড়িয়া সদর উপজেলার আওতাধীন ১২নং ইউনিয়ন পরিষদ। এ ইউনিয়নের প্রশাসনিক কার্যক্রম ব্রাহ্মণবাড়িয়া সদর থানার আওতাধীন। এটি জাতীয় সংসদের ২৪৫নং নির্বাচনী এলাকা ব্রাহ্মণবাড়িয়া-৩ এর অংশ।
ওয়ার্ড ভিত্তিক গ্রাম সমূহ:
১.বাসুদেব
২.ঘাটিয়ারা
৩.বরিশল
৪.বৈষ্টবপুর
৫.শ্যামনগর
৬.কোড্ডা
৭.কোড়াবাড়ী
৮.চান্দি
৯.পাইকপাড়া
১০.ভাতশালা
১১.দতাইসার
১২.জারুইলতুলা 
১৩.দুবলা
১৪.উজানিসার
১৫.আহরন্দ
১৬.গদারচর
২০১১ সালের আদমশুমারি অনুযায়ী বাসুদেব ইউনিয়নের সাক্ষরতার হার ৪৯.৪%।
তিতাস
কোড়াবাড়ি মেহের আলী শাহ এর মাজার
জনাব মরহুম আফু মিয়া ( সাবেক চেয়ারম্যান) বাসুদেব।
জনাব মরহুম আব্দুল জলিল ( সাবেক ভাইস চেয়ারম্যান) কোড্ডা।
মাছিহাতা ইউনিয়ন

মাছিহাতা বাংলাদেশের ব্রাহ্মণবাড়িয়া জেলার অন্তর্গত ব্রাহ্মণবাড়িয়া সদর উপজেলার একটি ইউনিয়ন।
১৩নং মাছিহাতা ইউনিয়ন মাছিহাতা গ্রামের নামানুসারে নামকরণ করা হয়।
মাছিহাতা ইউনিয়নের আয়তন ৭,৮৯৯ একর (৩১.৯৭ বর্গ কিলোমিটার)।
২০১১ সালের আদমশুমারি অনুযায়ী মাছিহাতা ইউনিয়নের মোট জনসংখ্যা ৪০,৫০৯ জন। এর মধ্যে পুরুষ ১৯,২২৪ জন এবং মহিলা ২১,২৮৫ জন। মোট পরিবার ৭,৫৬৮টি। জনসংখ্যার ঘনত্ব প্রতি বর্গ কিলোমিটারে প্রায় ১,২৬৭ জন।
ব্রাহ্মণবাড়িয়া সদর উপজেলার দক্ষিণাংশে মাছিহাতা ইউনিয়নের অবস্থান। এ ইউনিয়নের দক্ষিণে বাসুদেব ইউনিয়ন ও সুলতানপুর ইউনিয়ন, পশ্চিমে সুলতানপুর ইউনিয়ন ও রামরাইল ইউনিয়ন, উত্তর-পশ্চিমে ব্রাহ্মণবাড়িয়া পৌরসভা, উত্তরে সুহিলপুর ইউনিয়ন ও বিজয়নগর উপজেলার পত্তন ইউনিয়ন এবং পূর্বে বিজয়নগর উপজেলার সিংগারবিল ইউনিয়ন ও আখাউড়া উপজেলার আখাউড়া উত্তর ইউনিয়ন অবস্থিত।
মাছিহাতা ইউনিয়ন ব্রাহ্মণবাড়িয়া সদর উপজেলার আওতাধীন ১৩নং ইউনিয়ন পরিষদ। এ ইউনিয়নের প্রশাসনিক কার্যক্রম ব্রাহ্মণবাড়িয়া সদর থানার আওতাধীন। এটি জাতীয় সংসদের ২৪৫নং নির্বাচনী এলাকা ব্রাহ্মণবাড়িয়া-৩ এর অংশ।
২০১১ সালের আদমশুমারি অনুযায়ী মাছিহাতা ইউনিয়নের সাক্ষরতার হার ৬১.১%।
সরকারী প্রাথমিক বিদ্যালয় ৯টি, বেসরকারী রেজিঃ প্রাঃ বিদ্যালয় ৩টি, উচ্চ বিদ্যালয় ২টি, মাদ্রাসা ৬টি, কলেজ ১টি, কারিগরি বিদ্যালয় ১টি।
ব্রাহ্মণবাড়িয়া জেলা সদর থেকে যোগাযোগ মাধ্যম – সিএনজি/ট্রেইন/অটোরিকশা।
হাট-বাজার সংখ্যা - ৪ টি।
• চাঁন্দপুর।
• কাছাইট।
• চিনাইযর।
• রাধিকা।
নিমু ভৌমিক

নিমু ভৌমিক (১৯৩৫–২০১৯) একজন ভারতীয় অভিনেতা ও রাজনীতিবিদ ছিলেন। তিনি ৬০টিরও অধিক চলচ্চিত্রে অভিনয় করেছেন।
নিমু ভৌমিক ১৯৩৫ সালের ১৪ নভেম্বর অবিভক্ত বাংলার দিনাজপুরে জন্মগ্রহণ করেন। "মণিহার" চলচ্চিত্রের মাধ্যমে তার চলচ্চিত্রাঙ্গনে অভিষেক ঘটে। তার অভিনীত সর্বশেষ চলচ্চিত্র "ছায়াময়"। চলচ্চিত্রে অভিনয়ের পাশাপাশি যাত্রা ও থিয়েটারের সাথে যুক্ত ছিলেন তিনি।
তিনি ষোড়শ লোকসভা নির্বাচনে রায়গঞ্জ লোকসভা কেন্দ্রে ভারতীয় জনতা পার্টির প্রার্থী হিসেবে প্রতিদ্বন্দ্বিতা করেন। নির্বাচনে তিনি ভারতের কমিউনিস্ট পার্টি (মার্ক্সবাদী) এর প্রার্থী মহম্মদ সেলিমের নিকট পরাজিত হন।
নিমু ভৌমিক ২০১৯ সালের ২৭ আগস্ট কলকাতার গড়িয়ায় নিজ বাড়িতে মৃত্যুবরণ করেন।
 মুখ্যমন্ত্রী
অমরবিলা রামেশ্বরম শ্রীমহাদেব মন্দির

অমরবিলা রামেশ্বরম শ্রীমহাদেব মন্দির হল ভারতের কেরল রাজ্যের তিরুবনন্তপুরম জেলার অন্তর্গত নেয্যাট্টিনকরা তেহসিলের অমরবিলায় নেয্যার নদের তীরে অবস্থিত একটি প্রাচীন হিন্দু মন্দির। এই মন্দিরের প্রধান উপাস্য দেবতা হলেন রামেশ্বর শিব। হিন্দু বিধান অনুযায়ী, শিবলিঙ্গ উত্তরমুখে স্থাপিত হলেও এই মন্দিরের দেবতা পশ্চিমাস্য। লোকবিশ্বাস অনুসারে, কেরলে ঋষি পরশুরাম প্রতিষ্ঠিত ১০৮টি শিব মন্দিরের অন্যতম এই অমরবিলা রামেশ্বরম শ্রীমহাদেব মন্দির। নেয্যাট্টিনকরা শহর থেকে ৬ কিলোমিটার দূরে অমরবিলা গ্রামে এই মন্দিরটি অবস্থিত।
এই মন্দিরটি ১০৮ শিবালয় সোত্রমের দু-টি রামেশ্বরম মন্দিরের অন্যতম। অপর রামেশ্বরম মন্দিরটি হল কোল্লাম শহরে অবস্থিত রামেশ্বরম মহাদেব মন্দির।
জন কটাম

জন টমাস কটাম (; জন্ম: ৫ সেপ্টেম্বর, ১৮৬৭ - মৃত্যু: ৩০ জানুয়ারি, ১৮৯৭) নিউ সাউথ ওয়েলসের সিডনি এলাকায় জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৮৮৭ সালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলস দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, লেগ ব্রেক বোলিংয়ে পারদর্শী ছিলেন জন কটাম।
১৮৮৬-৮৭ মৌসুম থেকে ১৮৮৯-৯০ মৌসুম পর্যন্ত জন কটামের প্রথম-শ্রেণীর খেলোয়াড়ী জীবন চলমান ছিল। টেস্টে অভিষেকের পূর্বে সফররত ইংরেজ দলের বিপক্ষে নিউ সাউথ ওয়েলসের সদস্যরূপে একটিমাত্র প্রথম-শ্রেণীর খেলায় অংশ নেন।
শেফিল্ড শিল্ড প্রতিযোগিতায় অংশ নেননি তিনি। তাসত্ত্বেও, ১৮৮৯-৯০ মৌসুমে রাজ্য দলের সদস্যরূপে নিউজিল্যান্ড গমন করেন। ব্যাটিং অনুপযোগী পিচেও বেশ রুখে দাঁড়িয়েছিলেন। মৃত্যুর আট বছর পূর্বে ক্রিকেট থেকে আকস্মিক অনুপস্থিতির বিষয়টি রহস্যপূর্ণ অবস্থায়ই থেকে যায়।
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন জন কটাম। ২৫ ফেব্রুয়ারি, ১৮৮৭ তারিখে সফরকারী ইংল্যান্ড দলের বিপক্ষে অস্ট্রেলিয়ার আরসি অ্যালেন, এফজে বার্টন, জেটি কটাম, ডব্লিউএফ গিফেন ও জেজে লিওন্সের এবং ইংল্যান্ডের আর উডের একযোগে টেস্ট অভিষেক ঘটেছিল। সিডনি ক্রিকেট গ্রাউন্ডে অনুষ্ঠিত সিরিজের ঐ দ্বিতীয় টেস্টে তিনি মাত্র চার রান তুলতে সক্ষম হয়েছিলেন। ঐ খেলায় তার দল ৭১ রানে পরাভূত হয়। এরপর আর তাকে কোন টেস্টে অংশগ্রহণ করতে দেখা যায়নি। এটিই তার একমাত্র টেস্টে অংশগ্রহণ ছিল।
১৮৮৬-৮৭ মৌসুমে বেশ কয়েকজন প্রতিষ্ঠিত খেলোয়াড় তাদের চাকুরীর বেতন থেকে কর্তনের আশঙ্কায় অস্ট্রেলিয়ার পক্ষে খেলতে অস্বীকৃতি জানান। ফলশ্রুতিতে পাঁচজন খসড়া খেলোয়াড়ের অন্যতম হিসেবে শেষ মুহুর্তে খেলার সুযোগ লাভ করেন। ১ ও ৩ রান তুলেন। এরপর আর তাকে অস্ট্রেলিয়া দলে খেলতে দেখা যায়নি।
টেস্ট অভিষেকের পরপরই ক্রিকেট জগৎকে বিদায় জানান তিনি। পশ্চিম অস্ট্রেলিয়ার কালগুর্লাই এলাকার কাছাকাছি কুলগার্দাইয়ে স্বর্ণখনি অনুসন্ধানে নিজেকে নিয়োজিত রাখেন। সেখানেই টাইফয়েড জ্বরে আক্রান্ত হন।
৩০ জানুয়ারি, ১৮৯৭ তারিখে মাত্র ২৯ বছর বয়সে পশ্চিম অস্ট্রেলিয়ায় জন কটামের দেহাবসান ঘটে।
আশুগঞ্জ থানা

আশুগঞ্জ থানা বাংলাদেশের ব্রাহ্মণবাড়িয়া জেলার অন্তর্গত আশুগঞ্জ উপজেলার একটি থানা।
১৯৮৪ সালের ২৮ নভেম্বর আশুগঞ্জ থানা প্রতিষ্ঠিত হয়।
আশুগঞ্জ উপজেলার ৮টি ইউনিয়নের প্রশাসনিক কার্যক্রম আশুগঞ্জ থানার আওতাধীন।
সিরাজুল ইসলাম (নোয়াখালীর রাজনীতিবিদ)

সিরাজুল ইসলাম (১৯৩৫ - ২৯ আগস্ট ২০১৯) বাংলাদেশ আওয়ামী লীগের প্রবীণ রাজনীতিবিদ, সাংবাদিক ও সংসদ সদস্য। ১৯৭৩ সালে বাংলাদেশের প্রথম সংসদ নির্বাচনে আওয়ামী লীগের লীগের প্রার্থী হয়ে নোয়াখালী-১৩ (হাতিয়া-রামগতি) আসনে সংসদ সদস্য নির্বাচিত হন। নোয়াখালী-১৩ কে বিবর্তন করে বর্তমানে নোয়াখালী-৬ ও লক্ষ্মীপুর-৪ গঠন করা হয়েছে। ১৯৭০ সালের সাধারণ নির্বাচনে তিনি একই সংসদীয় এলাকা থেকে পাকিস্তান জাতীয় গণপরিষদের সদস্য নির্বাচিত হন। মুক্তিযোদ্ধা সংগঠক হিসেবে বাংলাদেশের স্বাধীনতা যুদ্ধে তার অবদান ছিলো। 
সিরাজুল ইসলাম, ১৯৩৫ সালে বাংলাদেশের লক্ষ্মীপুর জেলার কমলনগর উপজেলার চর লরেন্স গ্রামে জন্মগ্রহণ করেন। তার পিতা আলহাজ্ব আমিন উদ্দিন পাটোয়ারী এবং মাতা সরাফাতুন্নেছা। ১৯৫১ সালে রামগতি বিবিকে উচ্চ বিদ্যালয় থেকে মেট্টিকুলেশন, ১৯৫৪ সালে কুমিল্লা ভিক্টোরিয়া সরকারি কলেজ থেকে ইন্টারমিডিয়েট পাশ করেন 
সিরাজুল ইসলাম ১৯৫৪ সাল থেকে দৈনিক ইত্তেফাকের নোয়াখালী সংবাদদাতা হিসাবে সাংবাদিকতা শুরু করেন। ১৯৫৬ সালে পাকিস্তান ন্যাশনাল এসেম্বলি দেখার জন্য করাচি যান। সেখানে তার সঙ্গে শেখ মুজিবুর রহমানের প্রথম পরিচয় হয় এবং আওয়ামী লীগের রাজনীতি শুরু করেন। তিনি নোয়াখালী জেলা আওয়ামী লীগের প্রতিষ্ঠাতা সদস্য ও বৃহত্তর রামগতি থানা (বর্তমান রামগতি-কমলনগর) আওয়ামী লীগের প্রতিষ্ঠাতা সভাপতি ছিলেন। বঙ্গবন্ধু শেখ মুজিবুর রহমান বাংলাদেশ আওয়ামী লীগের সাধারণ সম্পাদক থাকাকালে তার বাড়িতে যান। সিরাজুল ইসলাম ২৫ মার্চ কালো রাতে বাড়িতে ছিলেন। এলাকায় থাকা নিরাপদ নয় ভেবে তিনি বেগমগঞ্জ হয়ে ভারতে চলে যান আগরতলা যুব প্রশিক্ষণ ক্যাম্পে যুদ্ধের প্রশিক্ষণ নেন। ১৯৭১ সালের ৭ ডিসেম্বর ভারত থেকে মাইজদী হয়ে রামগতি পৌঁছেন এবং মুক্তিযোদ্ধাদের সংগঠিত করে যুদ্ধে অংশ নেন।
সিরাজুল ২৯ আগস্ট ২০১৯ সালে হৃদযন্ত্র ক্রিয়া বন্ধ হয়ে মৃত্যুবরণ করেন। ৩০ আগস্ট ২০১৯ সালে তার জন্মস্থান গ্রাম চর লরেন্স উচ্চ বিদ্যালয়ে মাঠে রাষ্ট্রীয় মর্যাদা শেষে দাফন করা হয়।
২০১৭–১৮ শ্রীলঙ্কা মহিলা ক্রিকেট দলের ওয়েস্ট ইন্ডিজ সফর

শ্রীলঙ্কা জাতীয় মহিলা ক্রিকেট দল অক্টোবর ২০১৭-তে ওয়েস্ট ইন্ডিজ জাতীয় মহিলা ক্রিকেট দলের সাথে ক্রিকেট খেলতে ওয়েস্ট ইন্ডিজ সফর করে। সফরসূচীতে অন্তর্ভুক্ত ছিল তিনটি মহিলাদের একদিনের আন্তর্জাতিক (মহিলা ওডিআই) এবং তিনটি মহিলাদের টুয়েন্টি২০ আন্তর্জাতিক (মহিলা টি২০আই)। মহিলা ওডিআই খেলাগুলো হচ্ছে ২০১৭-২০ আইসিসি মহিলা চ্যাম্পিয়নশীপ প্রতিযোগিতার অংশ। ওয়েস্ট ইন্ডিজ মহিলা দল মহিলা ওডিআই এবং মহিলা টি২০আই উভয় সিরিজ ৩-০তে জয় লাভ করে।
অল পাকিস্তান উইমেনস অ্যাসোসিয়েশন

অল পাকিস্তান উইমেনস অ্যাসোসিয়েশন (সংক্ষেপে: এপিডব্লিউএ, উর্দু: ز ایسوسی ایشن ) হলো পাকিস্তানের একটি স্বেচ্ছাসেবী, অলাভজনক এবং অরাজনৈতিক সংস্থা, যার মূল লক্ষ্য পাকিস্তানের নারীদের নৈতিক, সামাজিক এবং অর্থনৈতিক কল্যাণ কার্যক্রম পরিচালনা করা।
মহিলাদের অধিকারের জন্য প্রসিদ্ধ সমাজকর্মী বেগম রা'ণা লিয়াকত আলী খানের নেতৃত্বে, যিনি বলেছিলেন যে পুরুষদের চেয়ে নারীর ভূমিকা কম গুরুত্বপূর্ণ নয়, ১৯৪৯ সালে এপিডব্লিউএ প্রতিষ্ঠিত হয়ে। ১৯৪৭ সালে ব্রিটিশ ভারতের বিভক্তির পরে সদ্য স্বাধীন পাকিস্তানে শরণার্থী সংকট মোকাবেলা করার জন্য প্রাথমিকভাবে এই সংগঠনটির গোড়পত্তন ঘটে। জুবাইদা হাবিব রহিমতুলাও ছিলেন এই সমিতির অপর একজন নিবেদিত সদস্য।
এর পূর্ব পাকিস্তান শাখাটি ১৯৭১ সালে বাংলাদেশের স্বাধীনতা লাভের পর "বাংলাদেশ মহিলা সমিতি হিসাবে নামকরণ করা হয়।
অল পাকিস্তান উইমেনস অ্যাসোসিয়েশন পাকিস্তানে 'পারিবারিক আইন অধ্যাদেশ ১৯৬১' (ফ্যামিলি লজ অর্ডিন্যান্স) পাসের ক্ষেত্রে গুরুত্বপূর্ণ ভূমিকা পালনের পাশাপাশি পাকিস্তানের জাতীয় ও প্রাদেশিক আইন পরিষদে মহিলাদের জন্য আসন সংরক্ষণের পক্ষে জোরালো ভূমিকা রাখলেও রাজনীতিতে নারীদের ব্যাপক অংশগ্রহণের সুযোগ সৃষ্টির দাবি দাওয়া তুলে ধরতে ব্যর্থ হয়।
কার্যালয়

কার্যালয় এমন একটি স্থান যেখানে একটি প্রতিষ্ঠানের কর্মচারীরা সংস্থার উদ্দেশ্য এবং লক্ষ্যগুলিকে সমর্থন ও উপলব্ধি করার জন্য প্রশাসনিক কাজ সম্পাদন করে। আধুনিক পরিভাষায় একটি কার্যালয় সাধারণত এমন একটি অবস্থান যেখানে অধীনস্থ কর্মীরা তাদের কার্য সম্পাদন করে।
একটি কার্যালয় সাধারণত একটি কক্ষ বা যায়গা যেখানে কর্মকর্তা-কর্মচারীরা সংস্থার পরিকল্পনা এবং লক্ষ্যগুলি বাস্তবায়ন করার জন্য প্রশাসনিক কাজ সম্পাদন করে। একটি কার্যালয় একটি স্থাপত্য এবং নকশার সমন্বয়: যা খুব ছোট্ট এমনকি ব্যবসাক্ষেত্রের কোণায় অবস্থিত একটি বেঞ্চ থেকে শুরু করে ভবনের একটি তলা, পুরো একটি ভবন, এমনকি একাধিক ভবনের সম্বয়েও গঠিত হতে পারে।
কার্যালয় পরিমণ্ডলের মূল উদ্দেশ্য হ'ল এখানকার মানুষদের কাজ সম্পাদনে সহায়তা করা। কার্যালয়ে কাজের জায়গাগুলি সাধারণত পড়া, লেখার এবং কম্পিউটারের কাজের মতো প্রচলিত ক্রিয়াকলাপের জন্য ব্যবহৃত হয়। স্বতন্ত্র কাজ ছাড়াও, সভাকক্ষ, সময় কাটানোর জায়গা, ফটোকপি এবং ফাইল সংরক্ষণের জন্য জায়গা থাকতে পারে। কিছু কার্যালয়ের একটি রান্নাঘরও থাকতে পারে।
(১) একটি কার্যালয়ের প্রধান উদ্দেশ্য হল কার্য সম্পাদনে তার দখলকারীদের সমর্থন করা। কার্যালয়ে স্থানগুলি সাধারণত কার্যালয়ের প্রচলিত ক্রিয়াকলাপ যেমন- পড়া, লেখা এবং কম্পিউটারের কাজের জন্য ব্যবহৃত হয়।
(২) প্রাথমিকভাবে প্রশাসনিক এবং ব্যবস্থাপক কর্মীদের জন্য একটি কর্মক্ষেত্র এবং কাজের পরিবেশ প্রদান করাই হল কার্যালয় স্থানের প্রধান উদ্দেশ্য। প্রধান পরিচালন কর্মকর্তা কার্যালয় ভবনের প্রশাসন ও রক্ষণাবেক্ষণ পরিচালনার দায়ীত্বে থাকেন।
কার্যালয়ে কর্মক্ষেত্রগুলি সাধারণত কার্যালয়ের প্রচলিত ক্রিয়াকলাপের সাথে যুক্ত। যেমন –
কার্যালয়ের জন্য কিছু আধুনিক প্রয়োজনীয়তা আছে। এই প্রয়ােজনীয়তা আইনী বা প্রযুক্তিগত হতে পারে। পাশাপাশি নিরাপত্তা, বিন্যাসের নমনীয়তাও বিশেষ জরুরী।
একটি কার্যালয় কাঠামো বা প্রতিটি কার্যালয়ের সাধারণত একটি অভ্যর্থনা এলাকা, এক বা একাধিক মিটিং কক্ষ, একক বা পরিকল্পিত কর্মক্ষেত্র এবং সেই সাথে বাথরুম অবশ্যই থাকবে।
"How the office was invented". BBC. Archived from the original on 2013-07-22. Retrieved 2012-12-17.
চর চারতলা ইউনিয়ন

চর চারতলা বাংলাদেশের ব্রাহ্মণবাড়িয়া জেলার অন্তর্গত আশুগঞ্জ উপজেলার একটি ইউনিয়ন। এ ইউনিয়নের আয়তন ১,৫৭২ একর (৬.৩৬ বর্গ কিলোমিটার)।
২০১১ সালের আদমশুমারি অনুযায়ী চর চারতলা ইউনিয়নের মোট জনসংখ্যা ২৫,৭৮৯ জন। এর মধ্যে পুরুষ ১৩,১৯২ জন এবং মহিলা ১২,৫৯৭ জন। মোট পরিবার ৫,০৩৩টি। জনসংখ্যার ঘনত্ব প্রতি বর্গ কিলোমিটারে প্রায় ৪,০৫৪ জন। ২০১১ সালের আদমশুমারি অনুযায়ী চর চারতলা ইউনিয়নের সাক্ষরতার হার ৫৫%।
আশুগঞ্জ উপজেলার পশ্চিমাংশে চর চারতলা ইউনিয়নের অবস্থান। এ ইউনিয়নের পূর্বে আশুগঞ্জ সদর ইউনিয়ন ও আড়াইসিধা ইউনিয়ন; দক্ষিণে লালপুর ইউনিয়ন; পশ্চিমে মেঘনা নদী, নরসিংদী জেলার রায়পুরা উপজেলার চানপুর ইউনিয়ন ও মুছাপুর ইউনিয়ন এবং উত্তরে মেঘনা নদী ও কিশোরগঞ্জ জেলার ভৈরব পৌরসভা অবস্থিত।
চর চারতলা ইউনিয়ন আশুগঞ্জ উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম আশুগঞ্জ থানার আওতাধীন। এটি জাতীয় সংসদের ২৪৪নং নির্বাচনী এলাকা ব্রাহ্মণবাড়িয়া-২ এর অংশ।
দুর্গাপুর ইউনিয়ন, আশুগঞ্জ

দুর্গাপুর বাংলাদেশের ব্রাহ্মণবাড়িয়া জেলার অন্তর্গত আশুগঞ্জ উপজেলার একটি ইউনিয়ন। এই ইউনিয়নের আয়তন ৩,০৩৮ একর (১২.২৯ বর্গ কিলোমিটার)।
২০১১ সালের আদমশুমারি অনুযায়ী দুর্গাপুর ইউনিয়নের মোট জনসংখ্যা ৩৪,৭৪৮ জন। এর মধ্যে পুরুষ ১৭,১০৮ জন এবং মহিলা ১৭,৬৪০ জন। মোট পরিবার ৬,০২৩টি। জনসংখ্যার ঘনত্ব প্রতি বর্গ কিলোমিটারে প্রায় ২,৮২৬ জন।
পূর্বে দূর্গাপুর ছিল হিন্দুদের বসতি। কালের বিভর্তে এখন ৯৯.০২% মুসলমান। দুর্গাপুর ইউনিয়ন পূর্বে সরাইল উপজেলাধীন ৬নং পানিশ্বর দক্ষিণ ইউনিয়ন নামে পরিচিত ছিল। এই ইউনিয়নের সবচেয়ে বড় গ্রাম হলো সোহাগপুর এবং এই ইউনিয়নের সর্ব প্রথম লোকালয়ের বসবাস শুরু হয় বাহাদুরপুর এবং দূর্গাপুরে। সেই সময়ে ১০০% মানুষই হিন্দু ছিল।
আশুগঞ্জ উপজেলার সর্ব-উত্তরে দুর্গাপুর ইউনিয়নের অবস্থান। এ ইউনিয়নের দক্ষিণ-পশ্চিমে আশুগঞ্জ সদর ইউনিয়ন; দক্ষিণে তালশহর পশ্চিম ইউনিয়ন; পূর্বে ব্রাহ্মণবাড়িয়া সদর উপজেলার তালশহর পূর্ব ইউনিয়ন ও সরাইল উপজেলার পানিশ্বর ইউনিয়ন; উত্তরে সরাইল উপজেলার পানিশ্বর ইউনিয়ন এবং উত্তর-পশ্চিমে মেঘনা নদী, কিশোরগঞ্জ জেলার ভৈরব উপজেলার আগানগর ইউনিয়ন ও ভৈরব পৌরসভা অবস্থিত।
দুর্গাপুর ইউনিয়ন আশুগঞ্জ উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম আশুগঞ্জ থানার আওতাধীন। এটি জাতীয় সংসদের ২৪৪নং নির্বাচনী এলাকা ব্রাহ্মণবাড়িয়া-২ এর অংশ।
২০১১ সালের আদমশুমারি অনুযায়ী দুর্গাপুর ইউনিয়নের সাক্ষরতার হার ৬০.৫%।
এই ইউনিয়নে ১টি কলেজ ও ২টি উচ্চ বিদ্যালয় রয়েছে এবং ৮টি প্রাথমিক বিদ্যালয় রয়েছে।
তালশহর পশ্চিম ইউনিয়ন

তালশহর পশ্চিম বাংলাদেশের ব্রাহ্মণবাড়িয়া জেলার অন্তর্গত আশুগঞ্জ উপজেলার একটি ইউনিয়ন।
তালশহর পশ্চিম ইউনিয়ন মেঘনা নদীর তীরে অবস্থিত আশুগঞ্জ উপজেলার একটি ঐতিহ্যবাহী অঞ্চল। কাল পরিক্রমায় তালশহর পশ্চিম ইউনিয়ন শিক্ষা, সংস্কৃতি, ধর্মীয় অনুষ্ঠান, খেলাধুলা সহ বিভিন্ন ক্ষেত্রে তার নিজস্ব স্বকীয়তা আজও সমুজ্জ্বল।
তালশহর পশ্চিম ইউনিয়নের আয়তন প্রায় ২০ বর্গকিলোমিটার। জনসংখ্যা প্রায় ২৩৩১১ জন (২০১১ সালের আদম শুমারি অনুযায়ী)। তালশহর পশ্চিম ইউনিয়নের মোট গ্রামের সংখ্যা ৫টি। মৌজার সংখ্যাও ৫টি। ইউনিয়নের মোট হাট/বাজারের সংখ্যা ৩টি। জেলা সদর থেকে সিএনজি/রিক্সা মাধ্যমে সহজে যোগাযোগ করা যায়। ইউনিয়নের শিক্ষার হার প্রায় ৬৫% (২০১২ এর শিক্ষা জরিপ অনুযায়ী)। মোট সরকারী প্রাথমিক বিদ্যালয় ৬টি,উচ্চ বিদ্যালয় ৫টি এবং মাদ্রাসা ১টি।
কয়েকশত বছর পূর্বে প্রতিষ্ঠিত ব্রাহ্মণবাড়ীয়া জেলার পশ্চিমে মেঘনা নদীর পূর্ব তীরে আশুগঞ্জ উপজেলার মধ্যে অবস্থিত একটি গ্রাম তালশহর নামে প্রতিষ্ঠিত হয়। এই গ্রামে সর্বপ্রথম যাদের বসবাস তাদের নাম হচ্ছে- গারু,হাইস্থা,তিফরা,কাইস্তরা,সাউ,পাল এবং রৌদ্রপাল সহ আরো বিভিন্ন ধরনের লোক বসবাস করত। এর পর এই গ্রামে বিভিন্ন স্থান থেকে আসা মুসলমান সমাজের বসবাস শুরু হয়। উল্লেখ্য যে, এই গ্রামের সর্ব প্রথম প্রতিষ্ঠিত বাড়ী হচ্ছে- তালশহর পশ্চিম পাড়া চৌধুরী বাড়ি। তৎকালীন সময়ে এই গ্রামের মান-মর্যাদা অনেক উচ্চ পর্যায়ে ছিল।বর্তমানেও এই গ্রামটি সু-শিক্ষার দিক থেকে একটি আর্দশ গ্রাম হিসেবে প্রতিষ্ট বলে সকলের কাছে অতি পরিচিত।
তালশহর পশ্চিম ইউনিয়নের আয়তন ২,৮১৩ একর (১১.৩৮ বর্গ কিলোমিটার)।
২০১১ সালের আদমশুমারি অনুযায়ী তালশহর পশ্চিম ইউনিয়নের মোট জনসংখ্যা ২৩,৩১১ জন। এর মধ্যে পুরুষ ১১,৩৫৪ জন এবং মহিলা ১১,৯৫৭ জন। মোট পরিবার ৪,১০৩টি। জনসংখ্যার ঘনত্ব প্রতি বর্গ কিলোমিটারে প্রায় ২,০৪৮ জন।
তালশহর পশ্চিম ইউনিয়ন পূর্বে ব্রাহ্মণবাড়িয়া সদর উপজেলাধীন ৬নং তালশহর পশ্চিম ইউনিয়ন নামে পরিচিত ছিল।
আশুগঞ্জ উপজেলার পূর্বাংশে তালশহর পশ্চিম ইউনিয়নের অবস্থান। এ ইউনিয়নের উত্তরে দুর্গাপুর ইউনিয়ন, পশ্চিমে আশুগঞ্জ সদর ইউনিয়ন, দক্ষিণে আশুগঞ্জ সদর ইউনিয়ন ও ব্রাহ্মণবাড়িয়া সদর উপজেলার তালশহর পূর্ব ইউনিয়ন এবং পূর্বে ব্রাহ্মণবাড়িয়া সদর উপজেলার তালশহর পূর্ব ইউনিয়ন অবস্থিত।
তালশহর পশ্চিম ইউনিয়ন আশুগঞ্জ উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম আশুগঞ্জ থানার আওতাধীন। এটি জাতীয় সংসদের ২৪৪নং নির্বাচনী এলাকা ব্রাহ্মণবাড়িয়া-২ এর অংশ।
শিক্ষার হার – ৬৫%। (২০১২ এর শিক্ষা জরীপ অনুযায়ী)
আড়াইসিধা ইউনিয়ন

আড়াইসিধা বাংলাদেশের ব্রাহ্মণবাড়িয়া জেলার অন্তর্গত আশুগঞ্জ উপজেলার একটি ইউনিয়ন।
আড়াইসিধা ইউনিয়নের মোট আয়তন ১৪৬৯ একর।
লোকসংখ্যা – ২০৩৬৬ জন (প্রায়) (২০১১ সালের আদমশুমারি অনুযায়ী)
জেলার পশ্চিমে মেঘনার পাড়ে আশুগঞ্জ উপজেলার একটি ঐতিহ্যবাহী অঞ্চল হলো আড়াইসিধা ইউনিয়ন। এই ইউনিয়নে মুসলমান এবং হিন্দু মিলে মিশে বসবাস করে। এখানে বেশীর ভাগ কৃষিজীবি ও ব্যবসায়ী। আড়াইসিধা ইউনিয়নে শিক্ষা, সংস্কৃতি, ধর্মীয় অনুষ্ঠান, খেলাধুলা সহ বিভিন্ন ক্ষেত্রে স্বকীয়তা রয়েছে।
বদর খাল, ছিড়া খাল ও মেঘনা নদীর নাল হয়ে বড় আকারে এক নদী। বাজার চারতলা নদীর পাড়,বাজার চারতলা বট তলা, বাজার চারতলা কাচারি পুকুর
বাজার চারতলা ঈদগাহ,
লালপুর ইউনিয়ন, আশুগঞ্জ

লালপুর বাংলাদেশের ব্রাহ্মণবাড়িয়া জেলার অন্তর্গত আশুগঞ্জ উপজেলার একটি ইউনিয়ন।
লালপুর ইউনিয়ন পূর্বে শরীফপুর পশ্চিম ইউনিয়ন নামে পরিচিত ছিল।
লালপুর ইউনিয়নটি প্রবাহমান স্রোতসিনী নদী মেঘনার কুলে ব্রাহ্মণবাড়িয়া জেলার সর্বশেষের পশ্চিমাংশে অবস্থিত৷ দক্ষিণ-পশ্চিমাংশে লালপুর ইউনিয়নের অবস্থান। এ ইউনিয়নের উত্তর-পশ্চিমে চর চারতলা ইউনিয়ন; উত্তরে আড়াইসিধা ইউনিয়ন; পূর্বে আড়াইসিধা ইউনিয়ন ও শরীফপুর ইউনিয়ন; দক্ষিণে শরীফপুর ইউনিয়ন, নবীনগর উপজেলার কৃষ্ণনগর ইউনিয়ন ও বীরগাঁও ইউনিয়ন এবং পশ্চিমে মেঘনা নদী ও নরসিংদী জেলার রায়পুরা উপজেলার চানপুর ইউনিয়ন অবস্থিত।
লালপুর ইউনিয়নের মধ্যে কতগুলো গ্রাম রয়েছে৷ লামাবায়েক, বায়েক, হোসেনপুর, চরলালপুর, লালপুর, নোয়াগাওঁ।
লালপুর ইউনিয়নের আয়তন ১,৮১৮ একর (৭.৩৬ বর্গ কিলোমিটার)।
লালপুর ইউনিয়ন আশুগঞ্জ উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম আশুগঞ্জ থানার আওতাধীন। এটি জাতীয় সংসদের ২৪৪নং নির্বাচনী এলাকা ব্রাহ্মণবাড়িয়া-২ এর অংশ।
২০১১ সালের আদমশুমারি অনুযায়ী লালপুর ইউনিয়নের মোট জনসংখ্যা ১৮,৬৭৫ জন। এর মধ্যে পুরুষ ৮,৯৭৩ জন এবং মহিলা ৯,৭০২ জন। মোট পরিবার ৩,৪৬৭টি। জনসংখ্যার ঘনত্ব প্রতি বর্গ কিলোমিটারে প্রায় ২,৫৩৮ জন।
২০১১ সালের আদমশুমারি অনুযায়ী লালপুর ইউনিয়নের সাক্ষরতার হার ৫০.৪%।
লালপুর ইউনিয়নে অনেকগুলো শিক্ষা প্রতিষ্ঠান রয়েছে৷ তন্মধ্যে প্রাথমিক বিদ্যালয়,উচ্চ বিদ্যালয় এবং মাদ্রাসাও রয়েছে৷ মুসলিম ছোট বাচ্চাদের আরবি পড়ানোর জন্য মসজিদে বিভিন্ন কার্যক্রম পরিচালিত হয়৷ লালপুর ইউনিয়নে একমাত্র উচ্চ বিদ্যালয় লালপুর এস কে দাস চৌধুরী উচ্চ বিদ্যালয়৷ যার প্রথমে নাম ছিল লালপুর হাই স্কুল৷ 
জেলা শহর ব্রাহ্মণবাড়িয়া থেকে সিএনজিতে আসা যায় লালপুরে।ভৈরব উপজেলা থেকে লঞ্চ এবং নবীনগর উপজেলা থেকে লঞ্চ যোগে আসা যায়।এছাড়া আশুগঞ্জ টু নবিনগর রোড এর কাজ প্রক্রিয়াধীন।
লালপুর বাজার ব্রাহ্মণবাড়িয়া জেলার মধ্যে একটি অন্যতম হাট-বাজার৷
সাবেক চেয়ারম্যান জনাব আবুল খায়ের সাহেব।
বর্তমান চেয়ারম্যান জনাব মোর্শেদ মিয়া মাস্টার সাহেব।
তারুয়া ইউনিয়ন

তারুয়া বাংলাদেশের ব্রাহ্মণবাড়িয়া জেলার অন্তর্গত আশুগঞ্জ উপজেলার একটি ইউনিয়ন।
তারুয়া ইউনিয়নের আয়তন ১,৬০৩ একর (৬.৪৯ বর্গ কিলোমিটার)।
২০১১ সালের আদমশুমারি অনুযায়ী তারুয়া ইউনিয়নের মোট জনসংখ্যা ৮,৭৪৯ জন। এর মধ্যে পুরুষ ৪,০৪১ জন এবং মহিলা ৪,৭০৮ জন। মোট পরিবার ১,৭৮৯টি। জনসংখ্যার ঘনত্ব প্রতি বর্গ কিলোমিটারে প্রায় ১,৩৪৯ জন।
আশুগঞ্জ উপজেলার দক্ষিণ-পূর্বাংশে তারুয়া ইউনিয়নের অবস্থান। এ ইউনিয়নের উত্তরে আশুগঞ্জ সদর ইউনিয়ন, পশ্চিমে আড়াইসিধা ইউনিয়ন ও শরীফপুর ইউনিয়ন, দক্ষিণে নবীনগর উপজেলার বড়াইল ইউনিয়ন ও ব্রাহ্মণবাড়িয়া সদর উপজেলার সাদেকপুর ইউনিয়ন এবং পূর্বে ব্রাহ্মণবাড়িয়া সদর উপজেলার সাদেকপুর ইউনিয়ন অবস্থিত।
তারুয়া ইউনিয়ন আশুগঞ্জ উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম আশুগঞ্জ থানার আওতাধীন। এটি জাতীয় সংসদের ২৪৪নং নির্বাচনী এলাকা ব্রাহ্মণবাড়িয়া-২ এর অংশ।
২০১১ সালের আদমশুমারি অনুযায়ী তারুয়া ইউনিয়নের সাক্ষরতার হার ৫৫%।
সরাইল থানা

সরাইল থানা বাংলাদেশের ব্রাহ্মণবাড়িয়া জেলার অন্তর্গত সরাইল উপজেলার একটি থানা।
সরাইল উপজেলার ৯টি ইউনিয়নের প্রশাসনিক কার্যক্রম সরাইল থানার আওতাধীন।
অরুয়াইল ইউনিয়ন

অরুয়াইল বাংলাদেশের ব্রাহ্মণবাড়িয়া জেলার অন্তর্গত সরাইল উপজেলার একটি ইউনিয়ন।
অরুয়াইল ইউনিয়নের আয়তন ৫,৫৫৬ একর (২২.৪৮ বর্গ কিলোমিটার)। সরাইল উপজেলা সদর থেকে প্রায় ১৪ কিলোমিটার উত্তর-পশ্চিমে অবস্থিত এ ইউনিয়নটি সরাইল উপজেলার সর্ব-পশ্চিমের ইউনিয়ন। এ ইউনিয়নের পূর্বে পাকশিমুল ইউনিয়ন; উত্তরে নাসিরনগর উপজেলার চাতলপাড় ইউনিয়ন; পশ্চিমে মেঘনা নদী ও কিশোরগঞ্জ জেলার বাজিতপুর উপজেলার মাইজচর ইউনিয়ন ও দিলালপুর ইউনিয়ন এবং দক্ষিণে মেঘনা নদী ও কিশোরগঞ্জ জেলার ভৈরব উপজেলার সাদেকপুর ইউনিয়ন অবস্থিত।
অরুয়াইল ইউনিয়ন সরাইল উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম সরাইল থানার আওতাধীন। এটি জাতীয় সংসদের ২৪৪নং নির্বাচনী এলাকা ব্রাহ্মণবাড়িয়া-২ এর অংশ। এটি ৮টি মৌজায় বিভক্ত এবং মোট গ্রাম ১২টি।
২০১১ সালের আদমশুমারি অনুযায়ী অরুয়াইল ইউনিয়নের মোট জনসংখ্যা ৩৬,১০১ জন। এর মধ্যে পুরুষ ১৭,৮৩৪ জন এবং মহিলা ১৮,২৬৭ জন। মোট পরিবার ৬,৬৪৯টি। জনসংখ্যার ঘনত্ব প্রতি বর্গ কিলোমিটারে প্রায় ১,৬০৬ জন। মৌজা ও গ্রামভিত্তিক এ ইউনিয়নের জনসংখ্যা নিচে উল্লেখ করা হল:
২০১১ সালের আদমশুমারি অনুযায়ী অরুয়াইল ইউনিয়নের সাক্ষরতার হার ৪৮.৩%।
সরাইল উপজেলা সদর থেকে অরুয়াইল ইউনিয়নে যোগাযোগের প্রধান সড়ক সরাইল-অরুয়াইল সড়ক। প্রধান যোগাযোগ মাধ্যম সিএনজি চালিত অটোরিক্সা। এছাড়া নৌপথেও পাশ্ববর্তী উপজেলা ও ইউনিয়নসমূহে যাতায়াত করা যায।
অরুয়াইল ইউনিয়নের পূর্ব সীমান্ত দিয়ে তিতাস এবং দক্ষিণ ও পশ্চিম সীমান্ত দিয়ে মেঘনা নদী বয়ে চলেছে।
অরুয়াইল ইউনিয়নের প্রধান হাট-বাজার হল অরুয়াইল বাজার।
ভলোদিমির জেলেনস্কি

ভলোদিমির ওলেক্সান্দ্রোভিচ জেলেনস্কি (; জন্ম: ২৫ জানুয়ারি ১৯৭৮) একজন ইউক্রেনীয় অভিনেতা, চিত্রনাট্যকার, কৌতুক অভিনেতা, ২০১৯ সালের ৬ মে থেকে রাষ্ট্রপতি হিসাবে দায়িত্ব পালন করছেন। তিনি ২০ মে রাষ্ট্রপতি হিসাবে দায়িত্ব গ্রহণ করেন।
জেলেনস্কি মধ্য ইউক্রেনের ডিনিপ্রোপেট্রোভস্ক ওব্লাস্টের একটি প্রধান শহর ক্রিভি রিহ-তে একজন স্থানীয় রাশিয়ান স্পিকার হিসাবে বেড়ে ওঠেন। তার অভিনয় জীবনের আগে তিনি কিয়েভ ন্যাশনাল ইকোনমিক ইউনিভার্সিটি থেকে আইনে ডিগ্রী অর্জন করেন। তারপরে তিনি কমেডিতে মনোনিবেশ করেন এবং কোয়ার্টাল ৯৫ প্রযোজনা সংস্থা তৈরি করেন। যেটি চলচ্চিত্র, কার্টুন এবং টিভি শো তৈরি করে। যার মধ্যে সার্ভেন্ট অফ দ্য পিপল রয়েছে, যেখানে জেলেনস্কি ইউক্রেনের রাষ্ট্রপতির ভূমিকা পালন করেছিলেন। সিরিজটি ২০১৫ থেকে ২০১৯ পর্যন্ত প্রচারিত হয়েছিল এবং অত্যন্ত জনপ্রিয় ছিল। টেলিভিশন অনুষ্ঠানের মতো একই নামের একটি রাজনৈতিক দল ২০১৮ সালের মার্চ মাসে কোয়ার্টাল ৯৫-এর কর্মচারীদের দ্বারা তৈরি করা হয়েছিল।
জেলেনস্কি ১+১ টিভি চ্যানেলে রাষ্ট্রপতি পেত্রো পোরাশেঙ্কার নববর্ষের প্রাক্কালে ভাষণের পাশাপাশি ২০১৮ সালের ৩১ ডিসেম্বর এর সন্ধ্যায় ২০১৯ সালের ইউক্রেনীয় রাষ্ট্রপতি নির্বাচনের জন্য তার প্রার্থিতা ঘোষণা করেছিলেন। একজন রাজনৈতিক বহিরাগত হিসেবে তিনি ইতিমধ্যেই নির্বাচনের জনমত জরিপে এগিয়ে ছিলেন। দ্বিতীয় ধাপে পোরোশেঙ্কোকে পরাজিত করে তিনি ৭৩.২ শতাংশ ভোট নিয়ে নির্বাচনে জয়ী হন। একজন পপুলিস্ট হিসেবে পরিচয় দিয়ে তিনি নিজেকে প্রতিষ্ঠিত করেছেন প্রতিষ্ঠাবিরোধী, দুর্নীতিবিরোধী ব্যক্তিত্ব হিসেবে।
রাষ্ট্রপতি হিসাবে জেলেনস্কি দেশের জনসংখ্যার ইউক্রেনীয়-ভাষী এবং রাশিয়ান-ভাষী অংশগুলির মধ্যে ই-সরকার এবং ঐক্যের প্রবক্তা ছিলেন। তিনি রাজনীতিতে সামাজিক যোগাযোগ মাধ্যম ব্যাপকভাবে ব্যবহার করেন, বিশেষ করে ইনস্টাগ্রাম। রাষ্ট্রপতি হিসেবে তার অভিষেক হওয়ার পরপরই অনুষ্ঠিত একটি স্ন্যাপ আইনসভা নির্বাচনে তার দল ব্যাপক বিজয় লাভ করে। তার প্রশাসনের সময় জেলেনস্কি ইউক্রেনের পার্লামেন্টের ভার্খোভনা রাদা সদস্যদের আইনি অনাক্রম্যতা তুলে নেওয়া, কোভিড-১৯ মহামারি এবং পরবর্তী অর্থনৈতিক মন্দার প্রতি দেশটির প্রতিক্রিয়া এবং ইউক্রেনের দুর্নীতি মোকাবেলায় কিছু অগ্রগতি 
তিনি তত্ত্বাবধান করেন।২৪ ফেব্রুয়ারী ২০২২ থেকে রাশিয়া ইউক্রেনে সামরিক আগ্রাসনের মাধ্যমে যুদ্ধ শুরু করার পর থেকে তা প্রতিরোধ করার জন্য ওঠে পড়ে লেগেছে ভলোদিমির জেলেনস্কি।
পাকশিমুল ইউনিয়ন

পাকশিমুল বাংলাদেশের ব্রাহ্মণবাড়িয়া জেলার অন্তর্গত সরাইল উপজেলার একটি ইউনিয়ন।
পাকশিমুল ইউনিয়নের আয়তন ৭,০৩৪ একর (২৮.৪৭ বর্গ কিলোমিটার)। সরাইল উপজেলা সদর থেকে প্রায় ১৩ কিলোমিটার উত্তর-পশ্চিমে অবস্থিত এ ইউনিয়নের পশ্চিমে অরুয়াইল ইউনিয়ন, দক্ষিণ-পশ্চিমে মেঘনা নদী ও কিশোরগঞ্জ জেলার ভৈরব উপজেলার আগানগর ইউনিয়ন, দক্ষিণে চুণ্টা ইউনিয়ন ও কালিকচ্ছ ইউনিয়ন, পূর্বে চুণ্টা ইউনিয়ন ও নাসিরনগর উপজেলার কুণ্ডা ইউনিয়ন, উত্তরে নাসিরনগর উপজেলার ভলাকুট ইউনিয়ন এবং উত্তর-পশ্চিমে নাসিরনগর উপজেলার চাতলপাড় ইউনিয়ন অবস্থিত।
পাকশিমুল ইউনিয়ন সরাইল উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম সরাইল থানার আওতাধীন। এটি জাতীয় সংসদের ২৪৪নং নির্বাচনী এলাকা ব্রাহ্মণবাড়িয়া-২ এর অংশ। এটি ৯টি মৌজায় বিভক্ত এবং মোট গ্রাম ১২টি।
২০১১ সালের আদমশুমারি অনুযায়ী পাকশিমুল ইউনিয়নের মোট জনসংখ্যা ৪১,৮৫৭ জন। এর মধ্যে পুরুষ ২০,৭৮৯ জন এবং মহিলা ২১,০৬৮ জন। মোট পরিবার ৭,৩৫২টি। জনসংখ্যার ঘনত্ব প্রতি বর্গ কিলোমিটারে প্রায় ১,৪৭০ জন। মৌজা ও গ্রামভিত্তিক এ ইউনিয়নের জনসংখ্যা নিচে উল্লেখ করা হল:
২০২২ সালের আদমশুমারি অনুযায়ী পাকশিমুল ইউনিয়নের সাক্ষরতার হার ৯১.৩%।
বড়ইচারা আন-নূর আইডিয়াল ইসলামিক স্কুল
বড়ইচারা জামিয়াতুস সুন্নাহ নুরানি মাদ্রাসা
বড়ইচারা সরকারি প্রাথমিক বিদ্যালয়
ভূঁইশ্বর সরকারি প্রাথমিক বিদ্যালয় 
ভূঁইশ্বর হাফিজিয়া মাদ্রাসা
হাজী মুকসুদ আলী নিম্ন মাধ্যমিক বিদ্যালয়।
পরমানন্দপুর সরকারি প্রাথমিক বিদ্যালয়
পরমানন্দপুর পশ্চিম সরকারি প্রাথমিক বিদ্যালয়
পাকশিমুল হাজী শিশু মিয়া উচ্চ বিদ্যালয়।
পাকশিমুল সরকারি প্রাথমিক বিদ্যালয়।
পাকশিমুল দক্ষিণ সরকারি প্রাথমিক বিদ্যালয়।
কালিশিমুল সরকারি প্রাথমিক বিদ্যালয়।
সরাইল উপজেলা সদর থেকে পাকশিমুল ইউনিয়নে যোগাযোগের প্রধান সড়ক সরাইল-অরুয়াইল সড়ক। প্রধান যোগাযোগ মাধ্যম সিএনজি চালিত অটোরিক্সা। এছাড়া বর্ষাকালে নৌপথেও পাশ্ববর্তী উপজেলা ও ইউনিয়নসমূহে যাতায়াত করা যায।
তিতাস নদী
ভুঁইশ্বর বাজার
পাকশিমুল নতুন বাজার। 
ভূঁইশ্বর সাহেব বাড়ী 
ভূঁইশ্বর হাফিজিয়া মাদ্রাসা 
ভূঁইশ্বর কবরস্থান 
ভূঁইশ্বর গাঙ্কুল 
পাকশিমুল মদিনাতুল উলুম মাদ্রাসা 
পাকশিমুল বাইতুল আমান জামে মসজিদ। 
পাকশিমুল নতুন বাজার। 
পাকশিমুল ব্রিজ 
বীর মুক্তিযুদ্ধা রফিকুল ইসলাম বাচ্চু
উকিল আবদুস সাত্তার ভূঁইয়া এমপি
উকিল আবদুস সাত্তার ভূঁইয়া এমপি
চুণ্টা ইউনিয়ন

চুণ্টা বাংলাদেশের ব্রাহ্মণবাড়িয়া জেলার অন্তর্গত সরাইল উপজেলার একটি ইউনিয়ন।
চুণ্টা ইউনিয়নের আয়তন ৬,২২১ একর (২৫.১৮ বর্গ কিলোমিটার)।
২০১১ সালের আদমশুমারি অনুসারে চুণ্টা ইউনিয়নের মোট জনসংখ্যা ৩১,৬৩৯ জন। এর মধ্যে পুরুষ ১৪,৬৩১ জন এবং মহিলা ১৭,০০৮ জন। মোট পরিবার ৫,৮৯৬টি। জনসংখ্যার ঘনত্ব প্রতি বর্গ কিলোমিটারে প্রায় ১,২৫৭ জন।
চুণ্টা নামকরণে কয়েকটি মতবাদ রয়েছে। একটি মতে, চুণ্টা বিল-যার শাব্দিক অর্থ জলাশয়। প্রাচীন সেনবংশের লোক বসতি স্থাপনের তাগিদে এই এলাকায় মাটি ভরাট করে গ্রামটির নামকরণ করেন। অন্য একটি মতে, চণ্ডা থেকে চুণ্টা নামের উৎপত্তি। ষোড়শ শতকের দিকে রাজশাহী অঞ্চলের চণ্ডা মন্দির এলাকার এক বৌদ্ধ প্রতিনিধিদল এই এলাকায় বৌদ্ধ ধর্মের প্রচার করতে আসে। তারা এলাকায় বৌদ্ধ ধর্মের সুবিধার্থে নিজেদের চণ্ডা মন্দিরের নামে চুণ্টা নামকরণ করেন, যার স্মৃতি চুণ্টার বৌদ্ধ মন্দিরটি এখনও বহন করেছে।
সরাইল উপজেলার মধ্যাংশে চুণ্টা ইউনিয়নের অবস্থান। এ ইউনিয়নের দক্ষিণে পানিশ্বর ইউনিয়ন ও কালিকচ্ছ ইউনিয়ন; পূর্বে কালিকচ্ছ ইউনিয়ন; উত্তরে পাকশিমুল ইউনিয়ন এবং পশ্চিমে পাকশিমুল ইউনিয়ন, মেঘনা নদী ও কিশোরগঞ্জ জেলার ভৈরব উপজেলার আগানগর ইউনিয়ন অবস্থিত।
চুণ্টা ইউনিয়ন সরাইল উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম সরাইল থানার আওতাধীন। এটি জাতীয় সংসদের ২৪৪নং নির্বাচনী এলাকা ব্রাহ্মণবাড়িয়া-২ এর অংশ।
২০১১ সালের আদমশুমারি অনুসারে চুণ্টা ইউনিয়নের সাক্ষরতার হার ৩৪%।
কালিকচ্ছ ইউনিয়ন

কালিকচ্ছ বাংলাদেশের ব্রাহ্মণবাড়িয়া জেলার অন্তর্গত সরাইল উপজেলার একটি ইউনিয়ন।
কালিকচ্ছ ইউনিয়নের আয়তন ৬,৮৪৩ একর (২৭.৬৯ বর্গ কিলোমিটার)। সরাইল উপজেলার মধ্যাংশে কালিকচ্ছ ইউনিয়নের অবস্থান। এ ইউনিয়নের পূর্বে নোয়াগাঁও ইউনিয়ন, দক্ষিণে সরাইল সদর ইউনিয়ন ও পানিশ্বর ইউনিয়ন, পশ্চিমে চুণ্টা ইউনিয়ন এবং উত্তরে পাকশিমুল ইউনিয়ন ও নাসিরনগর উপজেলার কুণ্ডা ইউনিয়ন অবস্থিত।
কালিকচ্ছ ইউনিয়ন সরাইল উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম সরাইল থানার আওতাধীন। এটি জাতীয় সংসদের ২৪৪নং নির্বাচনী এলাকা ব্রাহ্মণবাড়িয়া-২ এর অংশ।
২০১১ সালের আদমশুমারি অনুসারে কালিকচ্ছ ইউনিয়নের মোট জনসংখ্যা ৩০,৬০২ জন। এর মধ্যে পুরুষ ১৪,৬১০ জন এবং মহিলা ১৫,৯৯২ জন। মোট পরিবার ৫,৮৪৪টি। জনসংখ্যার ঘনত্ব প্রতি বর্গ কিলোমিটারে প্রায় ১,১০৫ জন।
২০১১ সালের আদমশুমারি অনুসারে কালিকচ্ছ ইউনিয়নের সাক্ষরতার হার ৪৩.৪%।
বাংলাদেশ ইনস্টিটিউট অব পিস সাপোর্ট অপারেশন ট্রেনিং

বাংলাদেশ ইনস্টিটিউট অব পিস সাপোর্ট অপারেশন ট্রেনিং বা বিপসট। বাংলাদেশ সামরিক বাহিনী মালিকানাধীন এবং পরিচালিত একটি সংস্থা। যা জাতিসংঘ মিশনের জন্য বাংলাদেশ সেনা ও পুলিশ সদস্যদের প্রশিক্ষণ দেয়। এটি বাংলাদেশের গাজীপুরের রাজেন্দ্রপুর সেনানিবাসে অবস্থিত। এটি বন্ধুত্বপূর্ণ দেশসমূহের সামরিক কর্মীদেরও প্রশিক্ষণ দিয়ে থাকে। 
বাংলাদেশ সরকার জুনে ১৯৯৯ সালে এই ইনস্টিটিউটটি গঠন করেছিল। ২০১১ সালে জাতিসংঘের সেক্রেটারি জেনারেল বান কি মুন ইনস্টিটিউট পরিদর্শন করেছেন এবং জাতিসংঘে বাংলাদেশের শান্তিরক্ষী বাহিনীর ভূমিকার প্রশংসা করেছেন। ২০১৬ সালে "দ্য রয়েল থাই আর্মি" ইনস্টিটিউটটি ব্যবহারের আগ্রহ প্রকাশ করে। ইনস্টিটিউটে ল্যাব ফরাসি জাতীয় বিদেশী ভাষাতে প্রশিক্ষণ দেয়। ইতোমধ্যে প্রতিষষ্ঠানটি ১০,০০০ এরও বেশি বাংলাদেশী শান্তিরক্ষীদের প্রশিক্ষণ দিয়েছে।
পার্ক চুং-হি

পার্ক চুং-হি (; ১৪ নভেম্বর ১৯১৭ - ২৬ অক্টোবর ১৯৭৯) একজন দক্ষিণ কোরিয়া একজন রাজনীতিবিদ এবং জেনারেল ছিলেন যিনি দক্ষিণ কোরিয়ার রাষ্ট্রপতি হিসাবে ১৯৬৩ সাল থেকে তার নিহত ১৯৭৯ সালে, ১৯ সালে ১৬ মে সামরিক অভ্যুত্থান দ্বারা প্রতিষ্ঠিত একটি সামরিক স্বৈরশাসক প্রধান হিসাবে দেশে প্রথম শাসন করার পরে এই অফিসটি ধরে নিলেন। রাষ্ট্রপতি হওয়ার আগে তিনি পুনর্গঠনের জন্য দক্ষিণ কোরিয়ান সেনাবাহিনী - এ সামরিক নেতা হিসাবে কর্মজীবনের পরে ১৯৬১ থেকে ১৯৬৩ সাল পর্যন্ত।
সরাইল সদর ইউনিয়ন

সরাইল সদর বাংলাদেশের ব্রাহ্মণবাড়িয়া জেলার অন্তর্গত সরাইল উপজেলার একটি ইউনিয়ন।
সরাইল সদর ইউনিয়নের আয়তন ৩,৪৬৮ একর (১৪.০৩ বর্গ কিলোমিটার)।
২০১১ সালের আদমশুমারি অনুসারে সরাইল সদর ইউনিয়নের মোট জনসংখ্যা ৪৬,৯২৭ জন। এর মধ্যে পুরুষ ২২,৫২৬ জন এবং মহিলা ২৪,৪০১ জন। মোট পরিবার ৮,৯৩০টি। জনসংখ্যার ঘনত্ব প্রতি বর্গ কিলোমিটারে প্রায় ৩,৩৪৪ জন।
সরাইল উপজেলার দক্ষিণাংশে সরাইল সদর ইউনিয়নের অবস্থান। এ ইউনিয়নের পশ্চিমে পানিশ্বর ইউনিয়ন, উত্তরে কালিকচ্ছ ইউনিয়ন, পূর্বে নোয়াগাঁও ইউনিয়ন, দক্ষিণ-পূর্বে ব্রাহ্মণবাড়িয়া সদর উপজেলার মজলিশপুর ইউনিয়ন এবং দক্ষিণে ব্রাহ্মণবাড়িয়া সদর উপজেলার বুধল ইউনিয়ন অবস্থিত।
সরাইল সদর ইউনিয়ন সরাইল উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম সরাইল থানার আওতাধীন। এটি জাতীয় সংসদের ২৪৪নং নির্বাচনী এলাকা ব্রাহ্মণবাড়িয়া-২ এর অংশ।
২০১১ সালের আদমশুমারি অনুসারে সরাইল সদর ইউনিয়নের সাক্ষরতার হার ৫০.৭%।
সরকারী প্রাথমিক বিদ্যালয়-৮১টি
বেসরকারী প্রাথমিক বিদ্যালয়-৪৩টি
কিন্ডারগার্টেন-০৮টি
উচ্চ বিদ্যালয় সংলগ্ন প্রাথমিক বিদ্যালয়-০১টি
এবতেদায়ী মাদ্রাসা-০৪টি
দাখিল মাদ্রাসা-০২টি
উচ্চ বিদ্যালয়-১৫টি
নিম্ন মাধ্যমিক বিদ্যালয়-০৬টি
মহাবিদ্যালয়-০২টি
কমিউনিটি বিদ্যালয়-০৮টি
বয়স্ক প্রকল্পের আনন্দ স্কুল-৭৮টি
ক্লাস্টার-০৬টি 
পাকা রাস্তাঃ সওজ=২৪ কি.মি., এলজিইডি-১০.৫০কি.মি.
আধা পাকা রাস্তাঃ সওজ=৬.০০কি.মি., এলজিইডি-৭৫কি.মি.। 
দক্ষিণ আরিফাইল মসজিদ ও জোড়া কবর, সরাইল, বিপ্লবী নেতা উল্লাস দত্তের বাড়ি, কালিকচ্ছ, কালিকচ্ছ মোঘল আমলের মসজিদ, হাটখোলা মসজিদ বা আফান নেছার মসজিদ, হিন্দু সম্প্রদায়ের তীর্থ স্থান অরুয়াইলের মোহনলাল জিউর আখড়া, চুন্টা অবিনাশ সেনের পরিত্যক্ত প্রসাদ, ঢাকা-সিলেট মহাসড়কের পাশে বারিউড়ায় অবস্থিত ঐতিহাসিক হাতির পুল, শাহবাজপুরে কয়েকশত বৎসরের পুরনো জোড়া মঠ এবং শাহবাজপুর গ্রামে অবস্থিত দেওয়ান শাহবাজ এর ঐতিহাসিক কুপ (কুয়া), ধর্মতীর্থ গ্রামের উত্তরে নয়নাভিরাম প্রাকৃতিক দৃশ্য (ধরমতীঘাট) বর্ষাকালে অসংখ্য পর্যটক এ দৃশ্য দেখতে আসে, বাসুদেব মুর্তি, আনন্দময়ী কালি মুর্তি, সরাইল, চুন্টার জমিদার অবিনাশ সেনের পরিত্যক্ত প্রাসাদ। তাছাড়া সরাইলের বিখ্যাত গ্রে-হাউন্ড কুকুর ও সরাইলের হাঁচলি মোরগ বেশ প্রসিদ্ধ।
নোয়াগাঁও ইউনিয়ন, সরাইল

নোয়াগাঁও বাংলাদেশের ব্রাহ্মণবাড়িয়া জেলার অন্তর্গত সরাইল উপজেলার একটি ইউনিয়ন।
নোয়াগাঁও ইউনিয়নের আয়তন ৬,৭৬৭ একর (২৭.৩৯ বর্গ কিলোমিটার)।
২০১১ সালের আদমশুমারি অনুসারে নোয়াগাঁও ইউনিয়নের মোট জনসংখ্যা ৩৭,৮৬৩ জন। এর মধ্যে পুরুষ ১৮,৪৬১ জন এবং মহিলা ১৯,৪০২ জন। মোট পরিবার ৬,৮৫৬টি। জনসংখ্যার ঘনত্ব প্রতি বর্গ কিলোমিটারে প্রায় ১,৩৮৩ জন।
সরাইল উপজেলার মধ্যাংশে নোয়াগাঁও ইউনিয়নের অবস্থান। এ ইউনিয়নের পশ্চিমে কালিকচ্ছ ইউনিয়ন ও সরাইল সদর ইউনিয়ন, দক্ষিণে ব্রাহ্মণবাড়িয়া সদর উপজেলার মজলিশপুর ইউনিয়ন, দক্ষিণ-পূর্বে শাহবাজপুর ইউনিয়ন, পূর্বে শাহজাদাপুর ইউনিয়ন ও নাসিরনগর উপজেলার গোকর্ণ ইউনিয়ন এবং উত্তরে নাসিরনগর উপজেলার কুণ্ডা ইউনিয়ন অবস্থিত।
নোয়াগাঁও ইউনিয়ন সরাইল উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম সরাইল থানার আওতাধীন। এটি জাতীয় সংসদের ২৪৪নং নির্বাচনী এলাকা ব্রাহ্মণবাড়িয়া-২ এর অংশ।
২০১১ সালের আদমশুমারি অনুসারে নোয়াগাঁও ইউনিয়নের সাক্ষরতার হার ৩৬.৯%।
মনসুর আহমেদ
বর্তমান চেয়ারম্যান
শাহজাদাপুর ইউনিয়ন

শাহজাদাপুর বাংলাদেশের ব্রাহ্মণবাড়িয়া জেলার অন্তর্গত সরাইল উপজেলার একটি ইউনিয়ন।
শাহজাদাপুর ইউনিয়নের আয়তন ৭,৭৭৩ একর (৩১.৪৬ বর্গ কিলোমিটার)।
২০১১ সালের আদমশুমারি অনুসারে শাহজাদাপুর ইউনিয়নের মোট জনসংখ্যা ২৪,২৮১ জন। এর মধ্যে পুরুষ ১১,৭৮৩ জন এবং মহিলা ১২,৪৯৮ জন। মোট পরিবার ৪,৯১০টি। জনসংখ্যার ঘনত্ব প্রতি বর্গ কিলোমিটারে প্রায় ৭৭২ জন।
১৩০১-০২ খ্রিষ্টাব্দ ৭০৩ হিজরিতে তৎকালীন সিলেটের রাজা গৌর গোবিন্দ রায়ের বিরুদ্ধে সোনারগাঁওয়ে দিল্লির সুলতান গিয়াস উদ্দিন আজম শাহ্ এর পুত্র সুলতান শামসুদ্দিন ফিরুজ শাহের কাছে সিলেটের কয়েক মুসলমান তাদের নির্যাতনের অভিযোগ করেছিলেন। অভিযোগের প্রেক্ষিতে সোনারগাঁওয়ের সুলতান তার ভাগিনা সিকান্দার খান গাজীর নেতৃত্বে সিলেট অভিযানে সৈন্য প্রেরণ করেন। এ প্রথম অভিযানটি ব্যার্থ হয়ে গেলে ভাগিনার সাহায্যে এগিয়ে আসার জন্য সাঁতগাওএর গভর্নর নাসির উদ্দীনকে তিনি নির্দেশ দেন। এসময় মুসলিম নির্যাতনের কথাশুনে হজরত শেখ জালাল উদ্দীন ইয়েমিনী (হজরত শাহজালাল রঃ) তার সফর সঙ্গীরা ও সিকান্দার খানের সাথে যোগ দেয়।এসময়ে তাদের আরেক সফর সঙ্গী ছিলেন হজরত শাহ রুকন উদ্দিন আনসারী যার মাজার আজও রয়েছে। তার নাম অনুসারে এই এলাকার নাম হয় শাহ্জাদাপূর। তাদের যুদ্ধে রাজা গৌড় গোবিন্দ শোচনীয়ভাবে পরাজিত হয়ে আসামের পার্বত্য অঞ্চলে পলায়ন করে। ইউনিয়নটি প্রতিষ্ঠা হয় ১৯১৯ইংরেজি সালে।
সরাইল উপজেলার পূর্বাংশে শাহজাদাপুর ইউনিয়নের অবস্থান। এ ইউনিয়নের পশ্চিমে নোয়াগাঁও ইউনিয়ন, দক্ষিণে শাহবাজপুর ইউনিয়ন, দক্ষিণ-পূর্বে বিজয়নগর উপজেলার বুধন্তি ইউনিয়ন, পূর্বে নাসিরনগর উপজেলার হরিপুর ইউনিয়ন, উত্তরে নাসিরনগর উপজেলার পূর্বভাগ ইউনিয়ন এবং উত্তর-পূর্বে নাসিরনগর উপজেলার গোকর্ণ ইউনিয়ন অবস্থিত।
শাহজাদাপুর ইউনিয়ন সরাইল উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম সরাইল থানার আওতাধীন। এটি জাতীয় সংসদের ২৪৪নং নির্বাচনী এলাকা ব্রাহ্মণবাড়িয়া-২ এর অংশ।
২০১১ সালের আদমশুমারি অনুসারে শাহজাদাপুর ইউনিয়নের সাক্ষরতার হার ৩৬.২%।
ঢাকা-সিলেট মহাসড়কের তিতাসসেতুর স্থান শাহবাজপুর থেক উত্তরধিকে ওবায়দুল্লাহরোড সরাসরি দেওড়া, মলাইশহয়ে শাহ্জাদাপূরপর্যন্ত পৌঁছেছে এবং মলাইশ গাজীপুর ব্রীজ গোড়া থেকে গাজীপুর সরকারী স্কুল পর্যন্ত কাচাঁ রাস্তা । 
তিতাস নদী,গাজীপুর খাল। 
শাহজাদাপুর গ্রামে অবস্থিত শাহজাদাপুর জোড়দীঘি যার আয়তন প্রায় একটি ১৬একর অন্যটি প্রায় ১২একরের মনোরম পরিবেশ। শাহজাদাপুর গ্রামে অবস্থিত প্রাচীন শাহী দরগাহ জামে মসজিদ অনুমান ১৩০০খ্রিষ্টাব্দে প্রতিষ্ঠিত হয়। শাহজাদাপুর উচ্চ বিদ্যালয় ১৯৯৪ সালে প্রতিষ্টিত হয়।চারতলা বিশিষ্ট আধুনিক বিল্ডিংটি মনোরম পরিবেশে অবস্থিত। গাজীপুর সরকারি প্রাথমিক বিদ্যালয় দ্বিতলা বিশিষ্ট সুন্দর ও মনোরেম পরিবেশে অবস্থিত পাশেই শ্রী শ্রী মা রক্ষা কালি মন্দির ও প্রাচীন বট গাছ যা হিন্দু ধর্মীয়দের মানুষদের জন্য খুবই গুরুত্বপূর্ণ ধর্মীয় স্থান হিসেবে ব্রাহ্মণবাড়িয়া অঞ্চলে পরিচিত। 
হজরত শাহ্ রুকন উদ্দিন আনসারি (রঃ) এর মাজার ও মলাইশের তিতাসপাড়।
এম.ই.এইচ আরিফ কলেজ

এম.ই.এইচ আরিফ কলেজ (ইআইআইএন: ১০৯০৪৩) বাংলাদেশের গাজীপুর সিটি করপোরেশনের কোনাবাড়ীতে অবস্থিত একটি বেসরকারি কলেজ। প্রাথমিক, নিম্ন-মাধ্যমিক এবং মাধ্যমিক স্তরের শিক্ষাপ্রতিষ্ঠান।
বিভাগ সমূহ:
পাঠ্যক্রম অধ্যয়নের পাশাপাশি এই প্রতিষ্ঠানের শিক্ষার্থীরা কবিতা আবৃত্তি, বিতর্ক, সংগীত ইত্যাদি চর্চা করে থাকে। ছাড়া বিভিন্ন ধরনের খেলাধুলা অনুশীলন সহ প্রতিবছর বার্ষিক খেলাধুলাও অনুষ্ঠিত হয়।
দণ্ডবিধি, ১৮৬০

দণ্ডবিধি, ১৮৬০ আইনটি বাংলাদেশে ফৌজদারী অপরাধ সংক্রান্তীয় দণ্ড দান করার জন্য প্রধান আইন। ১৮৫৭ সালের সিপাহী বিদ্রোহের পর, ব্রিটিশ রাজ সমগ্র ভারতবর্ষকে সরাসরি আওতায় নিয়ে আসে এবং বেশ কিছু আইন প্রণয়ন করে। এই আইনটি তাদের মধ্যে অন্যতম। ব্রিটিশ রাজ, এই আইনটিকে দক্ষিণ-পূর্ব এশিয়া; বাংলাদেশ, সিঙ্গাপুর, শ্রীলঙ্কা, মালয়শিয়া, ভারত ও পাকিস্তানে এর কার্যকারীতা ঘটায়।
এই আইনটির খসড়ার কাজ ১৮৩৪ সালে শুরু হয়, যা ব্রিটিশ ভারতের প্রথম আইন কমিশন আরম্ভ করে, যার নেতৃত্ব দেন থমাস ব্যাবিংটন মেকল; যেটা তৎকালীন সময় বাংলার গভর্নরের আওতায় ছিল। খসড়াকালীন সময়ে বেশ কিছু সেই সময়ের প্রচলিত আইনের প্রভাব যেমন নেপোলিয়নীয় আইন, লুয়িজিয়ানা দেওয়ানী আইনের মত আইনগুলো অন্যতম। ১৯৪৭ সালের ভারত বিভক্ত হওয়ার পর, ভারত ও পাকিস্তান, এই আইনটি সরাসরি গ্রহণ করে নেয়। পরবর্তীতে, ১৯৭১ সালে স্বাধীনতা যুদ্ধে জয়লাভ করে বাংলাদেশ স্বাধীন হওয়ার পর, স্বাধীন হওয়ার পূর্বে প্রচলিত অধিকাংশ আইনই সরাসরি গ্রহণ করে নেয়, এবং তার মধ্যে দণ্ডবিধি, ১৮৬০ অন্যতম। সর্বশেষ ২০০৪ সালে সংসদে এই আইনটির গৌণ পরিবর্তন (মাশুল বাড়নো ও অন্যান্য) আনা হয়। 
দণ্ডবিধি, ১৮৬০ আইনটিতে মোট ৫১১ টি ধারা রয়েছে, যা ২৩ টি অধ্যায়ে বিভক্ত হয়েছে।
জাস্টিস লিগ (চলচ্চিত্র)

জাস্টিস লিগ () হলো একটি মার্কিন সুপারহিরো চলচ্চিত্র যা ডিসি কমিক্সের একই নামের সুপারহিরোর দল এর উপর ভিত্তি করে নির্মিত এবং ওয়ার্নার ব্রস. পিকচার্স দ্বারা পরিবেশিত। এটি হলো ২০১৬ সালের "" দ্বারা অনুসরণিত এবং ডিসি এক্সটেন্ডেড ইউনিভার্স এর পঞ্চম চলচ্চিত্র। চলচ্চিত্রটি জ্যাক স্নাইডার দ্বারা পরিচালিত, যার পাশাপাশি ক্রিস টেরিও ও জশ উইডন দ্বারা লিখিত। চলচ্চিত্রটিতে আরো রয়েছে একটি সমগ্র অভিনয়শিল্পীর দল যাতে বেন অ্যাফ্লেক, হেনরি কেভিল, গাল গাদোত, এজরা মিলার, জেসন মোমোয়া, রে ফিসার, অ্যামি অ্যাডামস, জেরেমি আয়রন্স, ডায়ান লেন, কনি নিয়েলসন এবং জে. কে. সিমন্স। চলচ্চিত্রে সুপারম্যান এর মৃত্যুর পর, স্টেফেনউল্ফ ও তার প্যারাডিমনের বাহিনীর বিপর্যয়মূলক হুমকি থেকে পৃথিবীকে বাঁচানোর জন্য ব্যাটম্যান ও ওয়ান্ডার ওম্যান দ্য ফ্ল্যাস, অ্যাকোয়াম্যান এবং সাইবর্গকে দলবদ্ধ করে।
এ.টি.এম. জাফর আলম

এ.টি.এম. জাফর আলম (৫ মে ১৯৪৭ - ২৫ মার্চ ১৯৭১) ছিলেন বাংলাদেশের একজন প্রখ্যাত ছাত্র নেতা। মুক্তিযুদ্ধে অনন্য সাধারণ অবদানের জন্য ২০১৯ সালে তাকে “স্বাধীনতা ও মুক্তিযুদ্ধে স্বাধীনতা পুরস্কার” প্রদান করা হয়। জাফর আলমের রাজনীতির সূচনা বিদ্যালয়ে অধ্যয়নরত থাকাকালেই। মহেশখালী উচ্চ বিদ্যালয়ে পড়াশোনার সময়েই ছাত্রলীগের রাজনীতিতে জড়িয়ে পড়েন। পরবর্তীতে চট্টগ্রাম কলেজে অধ্যয়নকালে চট্টগ্রাম কলেজ ছাত্রলীগের দপ্তর সম্পাদক নির্বাচিত হন তিনি। তিনি পূর্ব পাকিস্তান ছাত্রলীগের কেন্দ্রীয় কমিটির সাহিত্য সম্পাদক এবং ঢাকা বিশ্ববিদ্যালয়ের ইকবাল হল ছাত্রলীগের সাধারণ সম্পাদক (১৯৬৯) ও পরবর্তীতে সভাপতি (১৯৭১) নির্বাচিত হন। ঢাবি ইকবাল হল ছাত্র সংসদের নির্বাচিত সাহিত্য সম্পাদকের দায়িত্ব পালনকালে তাঁর সম্পাদনায় প্রকাশিত হয় ইকবাল হল বার্ষিকী 'কষ্টিপাথর'। তিনি ১৯৭০ সালে ছাত্রলীগের কেন্দ্রীয় কমিটির সদস্য হিসেবে স্বাধীন বাংলা সংগ্রাম পরিষদের সদস্যও নির্বাচিত হন।
শহিদ এটিএম জাফর আলম সিএসপি ১৯৪৭ সালের ৫ মে তৎকালীন ব্রিটিশ ভারতের বেঙ্গল প্রেসিডেন্সীর (বর্তমানঃ বাংলাদেশ) কক্সবাজার জেলাধীন উখিয়া উপজেলার হলদিয়া পালং ইউনিয়নের রুমখাঁ পালং গ্রামের মাতব্বর পাড়ায় জন্মগ্রহণ করেন। পিতা সৈয়দ হোছাইন ছিলেন একজন স্কুল শিক্ষক ও মাতা আলমাস খাতুন একজন গৃহিণী। আট ভাই ও এক বোনের মধ্যে তিনি প্রথম। তাঁর কনিষ্ঠ ভাই মোহাম্মদ শফিউল আলম বিশ্বব্যাংকের বিকল্প নির্বাহী পরিচালক ও বাংলাদেশের ২১তম মন্ত্রিপরিষদ সচিব । তাঁর আরেক ভাই অধ্যক্ষ মোহাম্মদ শাহ আলম জনপ্রতিনিধি হিসেবে স্থানীয় সরকারের গুরুত্বপূর্ণ অঙ্গ ইউনিয়ন পরিষদের চেয়ারম্যান পদে দায়িত্ব পালন করেন। তাঁর একমাত্র ও সর্বকনিষ্ঠ বোন রাবেয়া বেগম। তাঁর ভ্রাতুষ্পুত্র মুহাম্মদ জাহাঙ্গীর আলম ২০১৯ সালে উখিয়া উপজেলা পরিষদ নির্বাচনে বিপুল ভোটে ভাইস চেয়ারম্যান পদে জয়লাভ করেন।
এ.টি.এম. জাফর আলম মহেশখালী উচ্চ বিদ্যালয় হতে মাধ্যমিক ও চট্টগ্রাম কলেজ হতে উচ্চ মাধ্যমিক পরীক্ষায় কৃতিত্বের সঙ্গে উত্তীর্ণ হন। পরবর্তীতে প্রাচ্যের অক্সফোর্ড হিসেবে খ্যাত ঢাকা বিশ্ববিদ্যালয়ে মৃত্তিকাবিজ্ঞান বিভাগে ভর্তি হন। সেখান হতে ১ম বিভাগ পেয়ে সফলতার সাথে স্নাতক সম্পন্ন করেন।
শিক্ষাজীবন সমাপান্তে তিনি তৎকালীন পাকিস্তান সিভিল সার্ভিস (সিএসপি) পরীক্ষায় উত্তীর্ণ হন ও নোয়াখালীর এসডিও হিসাবে নিয়োগ লাভ করেন। স্বাধীনতা যুদ্ধ শুরু হওয়ার অল্প কিছুকাল পরই সিএসপি কর্মকর্তা হিসাবে সরকারি চাকুরিতে তার যোগদানের কথা ছিলো।
বাংলাদেশের স্বাধিকার আন্দোলন ও মুক্তিযুদ্ধে অসাধারণ অবদানের জন্য ২০১৯ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।